url: =SIKHA PEN SAHING MAW, DAWI MAW. Agelh – Pu Thang Siangh - Laibu Saal\nHome > Thuluui/Articles > SIKHA PEN SAHING MAW, DAWI MAW. Agelh – Pu Thang Siangh\nSIKHA PEN SAHING MAW, DAWI MAW. Agelh – Pu Thang Siangh\nSIKHA PEN SAHING MAW, DAWI MAW.\nAgelh – Pu Thang Siangh\nNeutung aa kipan sikha tawh hong kikhem a, tudongmah kalau lai hi. Khuazing sungah gamtang leh kilawm ahih ciangin khuaziing kikihta mahmah hi. Sikha kihta khempeuh in khuazing kihta pahmawk uh hi. Leitung mihing aa piang khempeuh in sikha neilo omlo ding hi. Sikha pen misite kha hidingin ki-ummawh hi. Tuamanin sikha kici ahi hi.\nKa tangvalcilin Bu Lian Tual kiangah kahawh ngei hi. Ama tuahkhak sikha-thu hong gen pih pih hi. Laukawmkawm sitawh zaknop thei mahmah a, Dawwikheekhaa-in kangaai hi. Ama hong gente lakah,\nA galkap tumpih lawmte khat si hi. A zanhak nitaakin amah zong thukhual takin va-uap hi. Khua zaan semsem a, kuamah zankhak lo-in ciahciah uh hi. Zingsanglam 12:00 pawlin leengla amahguak omlai a, a lawmte zangiak ding vive nahi khong hi. Misipa lah khalaanglua kisa-in vok nawt zel, bawng khawng sial khawng patau-in kinawt ziahziah hi. Ciah lengbel hong zui ngeiingeii ding hitah, ci-in khalau mahmah hi.\nMeilah ciimlualo lomkhat dee-in ciahkhia hi. A meidet pen mitzel puakphakh phakh-in kuang zel hi. Meilah saangdet veva a, siphual panin laukhinsa-in paikhia hi. Lampi pen to mahmah a, Z [ zigzag ] daan a, kikha to ahi hi. Kawi thumna atun laitakin huihuut tawh aw-thum kihualvalvalin, " Lian Tuaal" ci-in sam hi. A meidet lah kiciat lo, puaklaplap-in mitzel kuangzel hi. Kawi lina ciangin, ama aw taktak tawh " lian tual, ha ha ha " hongcih ngawngaw ciangin, thuakzo nawnlo-in kamei detlai tawh lehdenin sialbawhsa-in katotai hi, ci hi.\nMualdawn a khapi suak in, a kongbiang dong na taan khin lela a, keelkong kankhat suah phei-in kongbuuk sung kidenna hi. " Kangaih gige leh puakdapdap aa hong delh ging kaza", ci hi. Kongbuuk bikha liahin kongvang zinglile hongin a et ciangin, khataangah tal-devangvangin hong lutphei takpi a, keelkong hong palphei hi. Kongkhak neukha a etna ding vangsakin napang hi. Kongbuuk kahlei sikin hong lutto zaza takpi zen a, kongkhak lawng dinga a kisak laitak, " Hawk" ci-in a phawn leh konglamah, dap,dap dap ci-in leengmang hi. Lau taktak ing ei, ci hi.\nSahing maw, Dawi maw, Sikha maw.\nNidangin Simzang khua Sangno [ Thangno ] tawh kikhawlin thucin-thutang kagengen uh hi. Ama gente lakah lamdang kasak khat hong gen leng. Simzang khua-ah Dawisa Siampi khat om hi. Kideihlua mahmah a, khuakiim khuapam in zang uh hi. Suangzangte khat in samin dawithoih uh hi. Siampute pen zukhum pen leh anlim neihsunsun kipia hi. Nilawh ci-in anlawhkhat, sikdam ci-in tuu, hei, tem khat peuhpeuh kipia hi.\nZu leh sa limtakin ne uh hi. Zukhum ahihmanin zu peenglopi-in nuasia ngamlo hi. Khua in zinnelh hi. Khuaziin madeuhin galgil panin sahang bangkhat hong leengkhia zeza a, aak kiphawng gawpin kawkeek ziahziah hi. A zon uh hangin bangmah ommeello zel hi.\nInnteekte in, " Zu zong peengta, pu ciah hoh o, kongzing gamla lua, " ci-in meilah bawlin ciahsak hi. Innliim laizang a kikoih beelpei sung a mei kicih pen a singkhuah kuang kiaukiau lai a, innteek ten lupsan hi. Naikhat sawtta ihmusip ding aa kipan laitakin, " Natuibuuk hong pia o, ciah tong ei," ci-in a paukhat za hi. Ih pu a ciah sawtta hilo maw, cihleh paikhia-in a et hangin kuamah mulo hi. Lumsuk dingin a kithawi leh tua bangmahin zaleuleu a, a etkik hangin kuamah mulo hi.\nSiampipa pen lam tawntungin sahing maw, dawi maw, sikha maw khat in zui-in khemkhem hih tuak hi. " Pasal khat minsial zakzak a kitom kaza uh hi," ci-in vagiah-omte in gen uh hi. Inn a tunloh ciangin khuazangin kithawi a, khuang tawh zam tawh thau tawh kuankhia uh hi. Tua sahang in zuizui a, lamphung panin bawh zel bawh zel hih tuak hi. Abawhna mun-4 bangah kimu hi. Atawpna ah mualbo pian lamkawi takah man hileh kilawm hi. A luang pen kaikawikawi a, a khangzang ngalbulo tungah nakoih hi. A khuttaklamah temtazum humsa-in nasi hi. A et ciangin a leii kipettan a, a mittang langkhat kikhelkhia hi. A khepi kipetliam hi, ci-in gen uh hi.\nA luangkan mihonte pen laulua uh a, nihnih thumthumin kikawisa-in om uh hi. Siluang kiim-um pilpel uh hi. Tua laitakin a paam meivaang batkhopna ah misipa kha, amasilh dialsipuan mah silhin ding mikhempeuh in mu hi. Asihma-in thupiang ding khempeuh kihil kholzo hi, ci uh hi. A bawngpi uh gamsungah sapi in petlum a, a leii kipettanin a mittang langkhat zong kikhel sese hi. Gancing naupangte in ganhon kiphawng thei zel hi, lau ung ci uh hi. Pasal thautawi khatta kikhelin zuisak uh hi. Thakhatin ganhon kinawtkek a, thau tawh a delh kawikawi hangin mulo uh hi. Ciahnuamin gan kaikhawm a a omlaitak un, siampupa pen suangpi tungah ama dialsipuan silh aa om mu uh hi.\nA sihkhit ciangin zong a kha laang mahmah a, a huansungah hamtomin taangtang ci uh hi. Akha paikhia lo hiding hi, ci-in um uh hi. Bawngkhat go-i biphuah khat zawngin guiphakik uh hi. Tua ciangin a meel amang kimu nawnlo hi, ci-in gen uh hi.\nZampite Nok Khan Pau.\nPauta kici Nok Khan Pau leh a khuapihte 4 tawh ka omkhawm ngei hi. Amaute pen Zampi hi-a gualnuam thei mahmah uh hi. Pauta zong pillah piltaklo, hai a gendingin lah haitaktak lo, kikholhpih dingin nuam mahmah hi. A neulai un aaigia baak dingin pai uh hi. Dawi ten kai a, mang hiau hi. A zong dingin khuazangin kihawkin kuan uh hi. Thaulawn tawh zamtum tawh kuan un, kuan un ci-in taangkoko uh hi.\nMipite in aaigia baakna kuam sungteng khuahto-in lumziahziah uh hi. " Pauta" ci-a a sap ciangin a paam diak ah " Hawi" ci-in nadawng hi. A sapkik ciangin gamlapi panin dawng leuleu hi. A awtna lam ngatin thau tawh kaap uh hi. " Manlangin khah un, " cia kitom tawh, a kapkap tawh, khasapna dawila sam aa khuangkhuang tawh kiciau ziazua hi. A sawt ciangin khuanawl a, sialleipi bulah na om hi. Denin nang koiah om, nang hong dawnglo na hiam, a cih ciangin, " nong nawkkha dekdek uh a, amau kakam hong humsak hi ," ci hi.\n" Kalawmte pen nuam thei mahmah, kalung leeng keei" ci ngaungau hi. Aiigia lak nongzon laitak un, khatpan hopih leh a tem tawh aaigia phung khat pheivaat hong thuah a, kalawmte saatkha dektakin lau lua uh hi, ci hi. Kaban langtuakah hong man a, hong lenpih vingveng hi, ci hi. Tu a Sialleipi min baakin tamveipi katung uh hi, Sialleimin duh mahmah uh, ci hi.\nDawite pen a khe vasakhe tawh kibang hi, a meel pen ngaihbaang thei mahmah uh hi, ci hi. A muk zong khatveivei mupimuk tawh hong kibang zelzel hi, ci hi. Tawlpikhat sung lungleengin thuumthuum hi.\nDawite in bang ne hiam, mihingsa ne hiam, singmin suangmin ne hiam? Vantung aa Manna moh mah nene theilai hiam kitheizo lo hi. Sikha leh dawi kibang kawikawi mai hi.Satan khuak pen thukmahmah a mihing guak zawh ding hilo hi. A ban zopding tampi om hi.\nZOMITE CIIN THUCIN-THUTANG. [ iii ]\nItem Reviewed: SIKHA PEN SAHING MAW, DAWI MAW. Agelh – Pu Thang Siangh Description: Rating: 5 Reviewed By: Cinpu Zomi


timestamp: atn

url: =leahgentz12298's Kik Usernames Profile\nKik Username for leahgentz12298\nFind the Kik Username for leahgentz12298 listed below\nYou must be logged in to view kik username for leahgentz12298.\nHi there i'm so bored right now can you message me on kik? Bcuz i'm usually online there here's my username @LEAHGENTZ122\nleahgentz12298 is 21 years old.


url: =Sawltak Tangthu 21 | Siantongluan.net\nSawltak Tangthu 21\nSawltak Tangthu 21 |\nAmaute tawh ka kikhen khit uh ciangin teembaw tawh paisuakin Kos tuikulh ka tung uh hi. A zing ciangin Rods tuikulh ka tung uh a, tua lai panin a zing ciangin Patara khua ka tung uh hi.\nTua lai panin Foenisia gamah a pai ding teembaw khat na om ahih manin tua teembaw tuangin ka pai uh hi.\nSaipras tuikulh a kigal muhna mun ka tun uh ciangin tua tuikulh leitaw lampang kantanin Syria gam lam manawhin ka paisuak uh a, Taia khua ka tun uh ciangin teembaw in a van puakte suah ahih manin teembaw tung pan ka tuakkhia uh hi.\nTua khua-ah ka kan uh leh thu um mi pawlkhat na om uh a, amaute kiangah nipikal khat sung ka taam uh hi. Jerusalem khua-ah Paul a pailohna dingin Kha Siangtho lamlahna tawh amaute in a gen uh hi.\nAmaute kiang panin ka ciahkhiat ding uh hun hong tun ciangin ka dingkhia uh a, a zite a tate uh tawh a vekpi-un khuanawl ciang hong zui uh hi. Tuipi gei ka tun uh ciangin khukdinin thu ka ngen uh hi.\nTua ciangin khatlekhat mangpha kikhakin teembaw tungah ka tuang uh a, amaute zong a inn uhah a ciah uh hi.\nTaia khua panin teembaw tawh pai-in Tolemais khua ka tung uh a, tua lai-ah thu um mite kiangah sun khat kulhin amaute tawh ka kiho uh hi.\nA zing ciangin ding leuleu-in Sisaria khua ka tung uh a, Pasian thu a hilh Filip inn-ah tungin tua lai-ah ka taam uh hi. Tuapa pen Jerusalem khua-a a kiteel mi sagihte sungah a kihel ahi hi.\nAmah in Pasian thu a hilh tanu-ngak li nei hi.\nTua lai-ah tawlkhat ka taam khit uh ciangin Judea gam panin Agabas min nei kamsang khat hong tung hi.\nKote kiangah amah hong pai-in Paul kawnggak hong laksak a, tua kawnggak tawh ama khut leh a khete a gakcip khit ciangin, "Kha Siangtho in, Jerusalem khuasungah hih bangin Jew mite in hih kawnggak neipa hencip ding a, Gentail mite khutsungah pia ding hi, ci hi," a hong ci hi.\nHih thu ka zak uh ciangin kote leh tua lai-a om thu um mite in Jerusalem-ah Paul a pailohna dingin ka thum uh hi.\nAhi zongin Paul in, "Bang hangin hih bangin kapin ka lungsim a tapkhapna dingin gamta na hi uh hiam? Jerusalem khua-ah khihcipna a thuakding bek hiloin, Topa Jesuh hangin a si ding ciangdongin a kithawisa ka hi hi," ci-in a hong dawng hi.\nThu ka genpihpih uh hangin hong mang zolo ahih manin, ka cihna ding uh thei nawnloin, "Topa deihna bangbang hi ta hen," ci-in ka omta uh hi.\nTua lai-ah tawlkhat ka taam khit uh ciangin ka vante uh kithawi-in Jerusalem khua a zuan dingin ka dinkhiat uh ciangin,\nSisaria khua panin thu um mi pawlkhat in zong hong zui uh a, ka tunna ding uh Mnason inn-ah hong paipih uh hi. Mnason pen Saipras tuikulh gammi hi a, sawt peka kipanin thu um mi a na hi khinsa ahi hi.\nJerusalem khua ka tun uh ciangin thu um mite in lungdam mahmahin a hong hopih uh hi.\nA zing ciangin James kiangah Paul tawh ka hawh uh a, tua lai-ah pawlpi upa khempeuh a na om uh hi.\nPaul in amaute hopih a, Pasian in amah Paul tung tawnin Gentail mite lakah na a sepna khempeuh a banbanin a cingtakin a gen hi.\nAma thugen teng a zakkhit uh ciangin a vekpi-un Pasian a phat uh hi. Tua ciangin Paul kiangah, "Sanggam aw, hih lai-ah na theih ding thu khat om hi. Hih lai-ah thu um Jew mi tampi tak om a, amaute in thukham nakzuih mahmah uh hi.\nGentail mite laka om Jew mi khempeuh tungah na thuhilhna, amaute in Moses thukham zuiloin, Jew ngeina zui nawnloin, a tate uh zong vun a atlohna dingun na thugente khempeuh, hih lai-a om Jew mite tungah kigen hi.\nHih lai nong tunkhitna thu amaute in pelloin zakhin ding uh ahih manin bangcih ding ihi hiam?\nTua ahih manin kong gen bangun gamta in. Pasian tungah thuciamna a bawl khinsa mihing li om hi.\nTua mite tawh va kipawl in la, a kisiansuahna uhah nang zong va kihelin, a sum beiteng khempeuh nangmah in sik in. A kisiansuah khit uh ciangin amaute in a sam uh met thei ta ding uh hi. Hih bangin gamta lecin a beisa huna nangma thu a kigente khempeuh a man khat zong omloin, nangmahmah zong Moses Thukham a zui na hihna thu mi khempeuh in hong thei ding uh hi.\nThu um Gentail mite tawh kisai-in ahih leh, amaute in milim biakna an khat peuhpeuh, sasi, leh a si kiluangkhiasak loin gawlmek-a kigo sate a nek lohna ding uh, leh numei tawh khialhna panin a kikepna ding uh hoih hi, ci-in thu khensatin lai ka khak khinzo uh hi," a ci uh hi.\nTua ahih ciangin Paul, a zing ciangin tua mi lite tawh va pai khawmin kisiansuahna a va bawl uh hi. Tua ciangin biakinn sungah amah va pai a, a kisiansuah hun sung uh a hun sawt ding tan, tua mi lite-a dingin biakna a kipiak ding ni a va zasak hi.\nTua ni sagih hunsung a bei dektak ciangin Asia gam panin a hong pai Jew mite pawlkhat in, biakinn sungah Paul a omna a mu uh hi. Amaute in mihonte sosuahin Paul man uh a,\n"Israel mite aw, hong huh un. Mun khempeuhah thu hilh kawikawi-in, Moses Thukham, leh hih biakinn langpangin mi khempeuh kiangah Israel mite a hong gensiapa ahi hi. Tu-in Gentail mite nangawn biakinn sungah hong paipihin hih biakinn siangtho a ninsak hi," ci-in a awng uh hi.\n(Hih bang a cih theihna uh pen khua sungah Paul leh Efesa khuami Trofimas a kikhawl mu uh a, Paul in biakinn sungah tua mipa a lutpih a sa kha uh ahi hi.)\nTua ciangin hih thu in khuasung khempeuh hong zel a, mite hong tai-in hong kikhawmin Paul man uh a, biakinn pualamah kaikhia-in, biakinn kongkhakte a khakpah uh hi.\nMihonte in Paul that dingin a kithawi laitakun Jerusalem khuasung buai mahmah hi, ci-in Rom galkapmangpa kiangah thu na kipuak hi.\nGalkapmangpa in zong thakhatin galkapbute leh galkapte samin mihonte lak a va kidenna uh hi. Mihonte in galkapte tawh hong pailam a muh uh ciangin Paul a sat nawn kei uh hi.\nPaul kiangah galkapmangpa hong pai-in man a, sikkhau nih tawh Paul a khihna dingun thu a pia hi. Tua ciangin, "Hih mipa kua hi a, bang gamta ahi hiam?" ci-in a dot ciangin,\nmihonte sung panin pawlkhat in thu khat genin, pawlkhat in adang khat a gen hi. Mihon kibuai lua a, bang teng taktak hiam, cih theikhia zolo ahih manin galkap inn-ah a paipihna dingun a mite thu a pia hi.\nGalkap huangsung lutna kahlei a tun uh ciangin mihonte in nehcip lua uh ahih manin galkapte in Paul laamto-in a paipih uh hi.\nBang hang hiam cih leh mihonte in hong nungzuihin, "Amah that un," ci-in a awng uh hi.\nAmaute in galkap huangsungah Paul a lutpih dektak laitakun Paul in galkapmangpa kiangah, "Nang tung thu tawmkhat kong genthei ding hiam?" ci-in a dot ciangin galkapmangpa in, "Grik pau siam hilo na hi hiam?\nTua ahih manin tu-ma lamin kumpi lehdo dingin mihing tul li tawh gamsungah a pai Egypt mipa hi buang kei ni teh maw?" a ci hi.\nPaul in, "Kei pen Silisia gam Tarsas khua-a suak Jew mi ka hi a, khua thupi sungah a teng mi ka hi hi. Nong hehpihna-in hih mihonte tungah thu hong gensak in," a ci hi.\nGalkapmangpa in zong thu a gending phal ahih manin kahlei cial tungah Paul ding a, mite a gamdaihna dingin a khut a van hi. Mite a gamdaih khit ciangin Paul in Hebru pau-in mite tungah thu gen a,\nTedim Lai Siangtho / Laibu: Sawltak Tangthu 21


url: =Dating in Khamla — Meet Khamla Singles at QuackQuack\nKhamla Dating - 100% Free Online Dating Service\nKhamla best free online dating site – Meet singles in Khamla to find best match and Khamla is full of girls and guys seeking for love, friendship and free online dating in Khamla. Join now without any payment at 100% free Khamla dating service and quick search dating profiles of Khamla singles and start online dating in Khamla right away!\nMeet Singles for Dating in Khamla\n3lm6aon verify\t22, Male\nI am Single boy from Khamla, India looking for Friendship, Internet Buddies\nG5jnuu verify\t35, Female\nI am Divorced woman from Khamla, India\nPintu verify\t21, Male\nI am Single boy from Khamla, India\nAlkaal verify\t21, Female\nI am Single girl from Khamla, India looking for Friendship, Dating, Serious Relationship\n7aotril4 verify\t24, Male\nI am Single boy from Khamla, India looking for Dating, Internet Buddies, Serious Relationship\nKrjaaba verify\t31, Female\nI am Married woman from Khamla, India\nJrahkashkearvt verify\t33, Male\nI am Separated man from Khamla, India looking for Friendship, Dating, Internet Buddies, I'll Know When I Find It\nPrassaruphank verify\t27, Female\nI am Separated woman from Khamla, India\nAjni Bajaj Nagar Bhiwapur Dahegaon Dhantoli Gumgaon Kalameshwar Khapa Khapari Lakadganj Narsala Ramtek Savner Sonegaon Wathoda View More


url: =This is the first Music Video from (THA) and it's upload it everywhere and everyone can watch it And first we Thanks to Zen Lyan because he help us with mixing and recording. also A sawtlo in zong Music Video Ong Pai Pai Lai Ding hi ci in ki za hi. Hih La a Za leh A Ngai Mite tung a Pasian in Thupha a Zah tampi ong pia hen!!!!!A.....men.....\nA en nuam ten U2B ah na en…


url: =Ezekiel 46 | Siantongluan\n"Topa Pasian in hih bangin ci hi: Nisuahna lama om, tual sungnung kongpi pen nasep ni guk sung kikhakcip ding a, ahi zongin Sabbath ni leh Khadet ni-in kihong ding hi.\nSiampite in meihal biakna leh thunuama biakna a piak laitakun, gam uk ulianpa pen tual puanung lam panin inndei lianpi kongpi-ah pai-in kongpi khuamte gei-ah ding ding a, tua kongpi-ah bia-in tua khit ciangin pusuak kik ding hi. Nitak mateng tua kongpi kikhaklo ding hi.\nSabbath ni leh Khadet nisimin mi khempeuh in zong tua kongpi mai-ah Topa bia-in kun ding uh hi.\nGam uk ulianpa in Sabbath ni-in meihal biakna dingin paubaanna a omlo tuuno guk leh tuutal khat pia ding hi.\nTua ganhingte tawh a piakkhawm ding an tawh biakpiakna dingin zong, tuutal khat ciangin an bung khat kizuisak ding a, tuunote tawh piakkhop ding pen ama piaknop zahzah hi ding hi. An bung khat a piakna-ah sathau bing dim khat tawh kizuisak ding hi.\nKhadet ni ciangin paubaanna a omlo bawngtal khat, tuuno guk, leh tuutal khat hi ding hi.\nTuate tawh piakkhop dingin an tawh biakpiakna dingin bawngtal leh tuutalte khat ciangin an bung khat pai, leh tuunote tawh piakkhop ding pen ama piaknop zahzah hi ding hi. An bung khat a piakna-ah sathau bing dim khat tawh kizuisak ding hi.\nGam uk ulianpa in a kuanlamin a tot lampiteng mah a ciah ciangin tawnin, inndeipi kongpi mahah pusuak ding hi.\n"A kiseh pawi hunte-ah Topa a bia dingin a hong pai mite khempeuh pen a hong lutna kongpi zui-in kileh kiklo ding uh a, tangtakin paisuak ding uh hi. Leilu lam kongpi panin a lutte, leitaw lam kongpi-ah ciah ding uh a, leitaw lam kongpi panin a lutte, leilu lam kongpi-ah ciah ding uh hi.\nGam uk ulianpa zong mihonte mah tawh lutin, amaute mah tawh pusuak khawm ding hi.\nPawi nite leh a kiseh pawi hunte-ah an tawh biakna-in piak ding pen, bawngtal ahi a, tuutal ahi zongin khat ciangin an bung khat in zui ding a, tuunote tawh piakkhawm ding pen a mite piaknop zahzah hi ding hi. An bung khat a kipiak ciangin sathau bing dim khat in zui ding hi.\nGam uk ulianpa in ama utthu-in biakpiakna, meihal biakna ahi a, thunuama biakna ahi zongin khat peuhpeuh a piak ciangin, ama lutna dingin nisuahna lama om tual sungnung kongpi kihonsak ding hi. Amah in Sabbath ni-in biakpiakna a bawl mah bangin pia ding hi. Amah a ciahkik khit ciangin a kongpi kikhak ding hi.\n"Gam uk ulianpa in meihal biakna-in piak dingin paubaanna a omlo kum khat a pha tuuno khat, zingsang simin Topa tungah biakna-in pia ding hi. Hih pen nisimin a kipia ding ahi hi.\nMangbuhnel lawh dim khat leh a meek khoppih ding sathau hai khat tawh, an tawh biakna-in zong, nisimin pia ding hi. Hih meihal biakpiakna ngeina pen a kip paisuak ding ahi hi.\nTua bangin tuuno, mangbuhnel, leh sathau, zingsang simin Topa tungah a kipia ngitnget ding ahi hi.\n"Topa Pasian in hih bangin ci hi: Gam uk ulianpa in ama neihsa leitang mun khat peuhpeuh, a tapate khat peuhpeuh tungah a piak leh, tua leitang a ngah a tapa in a luah gamh-in nei paisuak ding hi.\nAhi zongin gam uk ulianpa in ama nasemte khat peuhpeuh tungah leitang a piak leh, suahtakna kum a tun ciangin tua leitang pen a pia gam ukpa neihsa suakkik ding hi. Bang bang hiam cih leh tua leitang pen ama neihsa hi a, amah leh a tapate bek in nei paisuak thei ding uh hi.\nGam uk ulianpa in midangte neihsa leitang laksak ngeilo ding hi. Ama tungah a kipia leitang sung panin a tapate khenkhia bek ding hi. Ka mite leitang laksakin, bawlsialo ding hi, ci-in gen in," hong ci hi.\nTua ciangin a mipa in biakinntual sungnung leitaw lamah a om kongpi gei-a inndeite-ah hong paipih hi. Hih inndeite pen siampite zat ding a siangtho inndeite ahi hi. Amah in tua inndeite omna nitumna lampang mong hong kawk a,\n"Hih mun pen, siampite in mawhna leh khialhna hangin biakna-in a kipia sate a huanna mun, leh an tawh biakpiaknate a emna ding mun ahi hi. Hih pen, tual puanungah biakna sa leh ante paipihkha loin, tua a siangtho nate tawh tual puanunga om mite a lawhsakkhak lohna ding uh ahi hi," hong ci hi.\nTua ciangin tual puanungah hong pusuahpih a, a tual kiu lite hong lak hi. Tua tual kiu lite kiu-ah tualno khat ciat na om hi.\nTua tualnote pi sawmgukgiat sau-in pi sawmligiat zai a, a vekin a golna kikim hi.\nTua tualno lite a umna kawm dingin suang kiciang ciat a, tua a kawmte belin meikhuk a om hi.\nA mipa in, "Hihte pen, mite in biakna-in a piak sate, biakinnsung nasemte in a huanna anbuk ahi hi," hong ci hi.


url: =Ukcipna leh kizop kikawmna :: ZOMI DAILY\nposted on 28 December 2018 at 11:12 am Lomkholna: News, Paukhatsuan, Zomi\nDictatorship ki-ukzia a kici Communism, Fascism, Socialism cihte ah communication hoihlua leh mipi in thu theibaih, thu kizabaih ahihman in ki-ukcip zolo hi. Tua ahihman in mipi’ khantohna leh khuamuhna, pilna leh ciimna a hithei zahzah a mekcip theihna ding in communication peuhmah nakpitak control kul a, a hoihlo theithei ding a a vaihawm uh akul ahi hi.\nTuahang in Newin’ hun sung Socialism tawh ki-uk Kawlgam ah tuitung, leitung, vantung leh huihlak kizop kikawmna peuhmah ahoih a gina khat beek omlo hi. Newin’ hun beikhit galkapte’ ukcip hun sung mahmah in zong leitung khantohna khamzawh dalzawh ding hilo theihsa gige hi napi, galkap ukpite thuneihna nuai ah fax, telephone a kipan internet, email, facebook/ social mediate, viber/ whatsapp cih communication tools khantohna pen nakpitak control uh ahihman in kiziakai mahmah hi.\nMite in hih communication hoih tungtawn in khantohna leh hamphatna bangzah om cih theitel lua mahmah uh ahihman in a hoih semsem ding hanciam in thapia uh a, mi tampi mah in hauh lawh, nopsak lawh, khantoh lawh, pil lawh, siam lawh himah leh enbel i muhna a tuampi khat hilai hi.\nA hoihna tampi a om mahbang in a zangkhialte’ ading in zong siatna lam ah tunbaih mahmah bel hi bilbel hi.\nBangbang ahi zong in leitung lehpei ni ci ihih kei buang leh hih khantohna lehkaih zawh ding thu hilo a, khaktan theih ding thu hilo ahihman in zatloh ding kigen a kikham bawl sang in zatdan ding kihilh a kimakaih ding lunggulh huai zawtham ding in ka um hi.\nDictatorship kimakaih zia zui in, Mite’n eisang thu a theihzawk khak ding, a pilzawk khak ding i patauh a mekcip, khaktan leh kham ding i hanciam sang, amau sang a pilzaw, a theizaw toto ding in en na hanciam lel lehang hoihzaw ding hi.\nTua pen mikhempeuh ading in meetna leh hamphatna a piangsak hizaw ding hi. Pau Khat Suan\nPrevious: Malaysia, Setia Alam ah damiah mi 3 te’n mi 1 asat huan laitak uh Video kikhahkhia\nNext: A manpha Numei te ~ Pau Tun Thang


url: =Census vai ah kigin kholh huai thute\nTutung Kawlgam bup census ding tawh kisai-in, ei Zomi thu kizakna tuamtuam te ah veina leh lunggulhna thu tampi mah I mu hi. Tua te sungah kei mimal veina tawh kisai I sepzia ding ka lungngaih thu te in:\n1. Code number 914 munah Zomi ci’n din kim ding mah dik kisa kim tek ahih manin, tua sung mun san takah, Kham le zang a om Zomi a kuama ciat in, ki lungkhat in I kalsuan’ theihna dingin, a masa in Zomi census vaipuak la ding te in, Zomi bup te’nna khua hausa te kiangah, (census la ding a pai kumpi lam leh sang sia/ma te tung’ a paima un,) code 914 ah Zomi ci’n fill up hamtang dingin, vaikhak huai ahih zia gen huai sa ing. Bang hang hiam cih leh kawlgam a om nu le pa te pen lai thei lo tampi mah ki om aa, bek tham lo in, tungsiah pan thu nei khat peuh thupiakna tawh I lamet bang lo in, thu kawng hong kihel khak ding lau huai sa mahmah ing. (gtna: Pyidawtha- Yauhchokwin khua te bang Zomi bup te’nna ahih manin, census sim hun ciang tungsiah pan hongpai a om leh hausa te’n gencian in, ko ka khuabup un, minam khat, paukhat zangkhawm te hi ung aa, tua manin, code 914 ah Zomi cih fill up ding nangawn a telsiam lo om ding ahih manin, tua munah Zomi ci’n fill up ding hi) cih dan khat eimi bup te’nna khua hausa te’n pansan honglak pih dingin, kawlzang eimi khua te diakdiak tung’ gen cian ding leh tua ni in, khua sungah mimuan’huai a teitang zawdeuh te volunteer in paisak mai-in, kician takin, thu leh la I lungtupna zui in, I geel kholh kei leh Kawlgam penKawl U Lian hai khat peuh in, a theih loh man peuh in, Chin ci un or a omsa khatpeuh guang un hong ci mawk leh I Zomi pen kisimna ah kiam tuam ding ka lauh man hi. Khua ta lam a te’n Kawl pau zang Ulian khatpeuh lau mahmah lai mawk ahih manin, Zomi kipawlna in, pansan lak zia ding kong pulakna hi.\n2. Gamdang om teng in, internet tawh thu I ki zakzak hang, I gam aa om I mipih te internet zang 1/10 om nai het lo ding hi. A zang sunsun te nangawn gmail leh facebook ciang tungsiah, Zomi online news tuamtuam te kuama’n sim kha ngei lo ahih manin, inn lusik phial ah Census ding vai, gencian ding zong kisam sa ing. Tua Census pen leitung bup theih pih dingin, a khatveina ahih manin, nakpi in zong thupit bawl zong leng, fund a kisap leh zong Association zui, section zui, Convention leh pawlpi lian te tungtawn in ahi zongin, eimi sungah a nei zawdeuh te tungtawn in, ei ang sung ding hilo minam a ding ahih manin, huhna ngen leng tampi mah hong luang lel ding hi.\n3. Ka vei mahmah thu in, ei paukhat zangkhawm thei, minphuah dan a kibang teng I kipum khat nangin, a diakdiak in, Sihzang sungah, Zo sungah leh Thado-Kuki sungah zong, khua lutang te leh biakna lam, leitung lamah a makai te uh tawh kikup khopna bawl huai kasa hi. U zaw lungsim zangin, kiniam khiatna tawh I minam- Ipau a tangzai nang, ei Zomi sung teng mahmah zong, I pumkhat theih nang, ki muh khop, ki pawlkhopna zong kisam mahmah sa ing. Tua bang mun te ah zong, hongpai un thu kikum ni ci’n a sam ziau hilo in, amau kiang mah ah va zuan zo in, thu le la kipum khat nang kikum khawm ding pen kisam mahmah sa ing.\n4. Tutung Census tawh kisai in, khat lam pan I ngaihsut dingah, Zomi cih tawh a ding a tamzaw om in, Sihzang, Zo, Thado-Kuki cih bangin, a tuam din’ I om zilzul leh kumpi ciaptehna sung’ mimal 50,000 cing zolo te zong’ ethnic khat in, hong ding to suak ding uh aa, ei Zomi a kici phadiak te sung nangawn ah kipum khat ding penhong hamsa semsem lai ding hi. Tua manin, ei Ciimnuai Zosuan teng beek I ki thutuah theih masak na dingin, tutung Census ah Zomi tawh I din’ khop theih nang, kimu khawm ki kup khop sawm hamtang ding hi hang. I “Laimi” lam te’n, ZBC deih lo pipi in, kum tampi hongzui tentan uh aa, khatzong kikhen thang lo in, kipum khat hilhial in, Zomi pan Chin ah a khek bangin, ei zong thusau tawh kalsuan in, kikhen bawl lo in, no na ut kei uh leh phamawh kei cih lam hilo zaw in, I kizol, I kihuai diamdiam ding ei Zomi te’n ngaihsut pi in nei thei leng tutung Census in, hong gawm kik thei ding hi cih keima muhna hi.\nKaino @ Thang Khua Kai


url: =Lungsimthu – Lungsimtawng :: ZOMI DAILY\nposted on 12 February 2015 at 2:02 pm Lomkholna: Article, Biakna, SuanghDal\nLungsimtawng ih cih pen tulaitak thu tawh kisai ahi hi.Tu laitak mahin Lai Siangtho simsim mi, thu ngenngen mi, la sasa mi, kikhawm khawm mi, mizawngte a hehpih mi, Pasian’ min tawh nahoih a sem mi, a kiniamkhiat mi, nisim nuntakna ah a etteh tak mi le khamangthang vei mi na hih kei leh lungsimthu in na nat na sat lup mun tungah khamuanna hong guan zo het lo dinga, na sih ding hun nunung adingin gupkhiatna lungsimthu tawh na ngah ziau thei kei ding hi. Khrih upna sungah kibup-apna pen lungsimtawng ahi hi. Leitungah nitang khuavak, awging le thautang sangin a manlang zaw khat om a tua pen mihing lungsimthu ahi hi.\nLungsimthu ih cih pen a khem hat mahmah hi. “Na khempeuh lakah lungsim mah a khem hatpen hi a, a kisia pha mahmah ahi hi. Kua in lungsim thei zo ding ahi hiam?” (Jeremiah 17:9). Lampi ah mi khat tawh kituakin a mu lo ih kineih ziau pen lungsimthu hi a, ahi zongin a mu taktak na hihna pen lungsimtawng hi. Tua ahih manin Lai Siangtho sungah “Amau’ lungsimtawng mahmah amaute adingin tetti hi ding” na ci hi (Romans. 2:15). Their conscience also bear witness. Lungsimthu in “ken thei kha keng e” a cih nop hangin Lungsimtawngin “na keel\nluphum hong kilang ding” na ci hi.\nGennop bulpi in, lungsimthu pen kineihna hi a, lungsimtawng pen kitheihna hi. Jesuh’ ong tatkhiatna Singlamteh Lungdamna thu hangin khamuanna a nei lo mi khat a zi a ta a pasal a sih ciangin a lungsimthu tawh khitui luang het lo dingin a kineih teta hangin tua kineihna in a lungsimtawng ah hehnepna taktak guan zo lo ding hi. Mihingte in a lungsimthu uh tawh a sih ma un hotkhiatna ngah ngap mahmah uh hi. Ahi zongin Lai Siangtho sungah tu mahmah in na lungsimtawng tawh Jesuh Khrih ong tatkhiatna Singlamteh upna sungah hehpihna hanga upna bek tawh diktang mi na hihna na nuntakpih kei leh tua lungsimthu in hong gum zo lo ding hi, na ci hi. Lungsimthu pen kineihna hi a, lungsimtawng pen kitheihna hi.\nPrevious: Tulaai Leitung Thuthang Tuamtuam Updates Feb11, 2015\nNext: Ih Lampi a man hiam?


url: =MOSES NUNTAK NA LEH A MAKAIH ZIATE. By ~ Jeffrey Lian - Laibu Saal\nHome > Thuluui/Articles > MOSES NUNTAK NA LEH A MAKAIH ZIATE. By ~ Jeffrey Lian\nMOSES NUNTAK NA LEH A MAKAIH ZIATE. By ~ Jeffrey Lian\nMOSES NUNTAK NA LEH A MAKAIH ZIATE.\nBy ~ Jeffrey Lian\nPasian in Moses Israel te makai dingin asaplai takin (Paikhiatna 4:11) “Moses in kakam pau ol-in ka pau awk hi” ci hi. Topa Pasian in dawng a, kua in mipa kam bawl ahi hiam? Kua in amah pau thei losak, bilngongsak, musak, mitawsak ahi hiam? Kei mahin nathu genna-ah kong huhding a, na thugen ding nang kong hilh ding hi” ci hi. Ahih hangin Moses in, Oh Topa aw, hong thum ing, midang khat sawlzaw in” ci lai hi. Pasian leh Moses maitang kituahin akiho uh kammal te i-et ciang Moses a utlo pi Pasian in tavuan hongla ning lunghimawh ken cih na ahi hi. Moses Israelte makai dingin utvetlo ahihna teltakin Pasian mai ah gen hi.\nHih thu, Moses mawhna lianpi, pen lungngai kawmin Piancil-Thuhilh kikna simleteh nangzong dotna lianpi ahih lam na muding hi. Pasian in Moses leh Aaron tungtawnin Israel mite Pharaoh khutsungpan inpai khiatpih in lampi (Sehnel gamsung) ah gilkialna, tuiduhna, launa, leh haksatna tuamtuam nisim in tuak uh hi.\nMakai leh Mawhna\n“Na gam vaan sung uh ni sawmli, nikhat ciangin kum khat, note in na mawh na uh kum sawmli sung na thuak ding uh a, keima lungkim lohna na thei ding uh hi’ aci hi” (Gam: 14:34). Israel te in Pasian mai-ah mawhna neikei zenzen le uh, ni sawmli sungin’ Egypt pan in Canaan tungding cihna hi. Ahizongin Moses leh Israel mite in Egypt panin Canaan gamdong kum 40 nisa, gilkial, tuiduhna leh launa te a thuak khit uhteh tungpan uh hi. Moses Pasian in Mt. Sinai ah asap (Pai: 19) sungin Israelte in milim biakding in nabawl uh hi. Pasian in Moses kiangah kuamah (Aaron simloh) hongtunpih token cisawnsawn a, amaubek nusia sak napin, milim abiak uhteh (Pai: 32-33) makai Moses mahlungkham sak veve hi. Pasian in hongtonpih token ci ahih leh’ Israel mite tavuan nala leh kilawm hi. Pasian in ci hi, “Tua ahih ciangin tu-in amaute tungah ka sinso-in amaute ka beisak theih nadingin kei guak hong omsak in.” (Pai 32:10)\nPasian in Moses Sinai mualtungah amahbek samto in ama omloh kala Israel te mawhna ah Moses dahin kapin om hi. Pasian in Moses omloh kalin tavuan nala leh kilawm hi ahangpen Pasian in kuamah hong tonpih ken ci hi. Tua ami te mawh na hangin Moses mahin Pasian ma-ah kunin thuum in a omteh Pasian in asutsiatding kimlai susialo sam hi. Egypt kumpi paphal na tawh Israel te apaikhia hilo hi (Pai 14:5) ah, “Mite tai khinzo hi, ci-in Egypt kumpipa kiangah akigen ciangin… tua ahih ciangin amah (Faro) in a leeng kithawisakin ama galkapte… tawh delh uh a, ci hi. Topa’n Faro lungsim khauhsak kik kik in akal ah Moses in luthuak mawk hi.\nMoses Mawhna lianpi leh Canaan gam alut lohna\nLaisiangtho thuciam luisung ah atelhak penpawl hidingin, hih Moses mawhna kigen hi. Ahangpen mawhna lian hikei leh kilawm hi. Ama mawhna lianpi bang ahia? Pasian in tavuan kongla ding, kampau nakisap leh dangnal Aaron om hi, vanliatna anei kei na Topa Pasian hi ing ci hilo hiam? Moses ama utna tawh khualzin hilo hi. Pasian in asawl lai inzong a utlo pipi mah Pasian in kong ompihding hi acih ciangin apaipan ahi hi. Tua ahileh Pasian sawlna sunga atuah te amah kimawhsak thei ding ahiam? Cikha ding hi hang. Tua hangin hih Moses mawhna lianpi cihpen biblical scholars tampi takten zongtel haka sak uh thukhat ahi hi.\nPasian in ama mi, Moses tungah teltakin genkhol hi. (Thuhilhkikna 32:48-52) vs 49 “Jerikho gallam, Moab gam sungah a om Nebo Mual, hih Abarim mualtungah kahto in. A neih dingun Israel mite tungah ka piak Canaan gam gal et in.” “A neih ding uh” cih ciang ama ading hilo cih kitel lua mahmah hi. Vs 50 “Hor Mual tungah na sanggampa Aaron si-in a mite kiangah a kigawm bangin, na kahtohna mualtung ah si-inla, na mite kiangah pai-in kigawm in.” vs 51 “Banghang hiam cih leh Zin gam, Kadesh khua gei-a Meribah tui phual, Israel mite lakah keimah nong upna na siasak a, Israel mite lakah a siangtho-in kei nong zahtak kei hi.”\nPasian in Moses Canaan gam alutsak lohding zahin bang mawhna nei hiam icih leh Zin gam, Kadesh khua a nongzahtak kei hi” ci hi. Tua Zin gam Kadesh khua ah bangthu piang hiam cih lunglut huai kasa a kei mimal lunglut natawh Laisiangtho sungah kasim kik kik ciangin Pasian hehna alianlua hiding hiam? Kaci zel hi. (Gam 20:1-13) sung i-et teh Israel mite tuidawn ding neihloh nahang na hi hi. Tuidawn ding omlo in a omna khua, Kadesh lah sehnel gam ahihteh tuilak nading omlo ahi hi. Tuabanglak ah Israel mite in Moses leh Aaron kiangah dawnding tui hongpia un’ acih takciangun vs 10 “Moses leh Aaron in suangpi mai-ah mihonte kaikhawmin amah in amaute kiangah, “Tu-in za un, a lehdo mite aw; hih suangpi panin note ading tui hong phulkhiasak ding ka hi uh hiam?”- Moses in suang sungpan in tuiphul khiadingin umlo hi. Hoihtakin observation bawlleteh, question mark tawh Moses leh Aaron in Israel te dawn hi. Hibang thupiang thei ding ahi hiam? Suangsungpan tuiphul khiangei ahi hiam? Hihbangin nong khelbawl uh ci a, Moses leh Aaron aheh na uh ahi hi. Hihpen Pasian in Piancil pan Thu hilhkikna dongah gen kikkik ahihman in Pasian lung kimhet lo hi.\nMoses makaih ziapen a olhet lo makaihna ahi hi. Ahangpen tulai hun a makai te tawh ki-enkak leng, Moses makaihna ah bangmah resource (vanzatding) omlo pi a makaih ahi hi. Tuhun makaih na ah resource kicingin kipia mahta leh kilawh cingzo lo zaw mawk hi. Moses Canaan gam atan’lawh napen ama khialhna hang hilo zaw in Israel mite khialhna ahih kei leh uplahna hang ahi hi. Israelte’ adingin zong mawh na lianpi kicithei lua lo hi, ahangpen tui-omlo a, dangtakna pen mihing, ganhing te kisap ngeina hi a, tuiduh napen mawhna zong hiding hiam? Cih huai mahmah hi. Moses leh Aaron inbel tuiduh nailo hileh kilawm hi. Bangbang aizongin Moses te unau Israel mite hangin angah ding uh hamphatna, Canaan gam alutzo lo suak mawk hi.\nZomi leh Makai\nThu-um, ei Christian te adingin Laisiangtho sungah etteh ding makai siam Pasian zat mitampi om hi. Tuate lakah alawhcingpen, sawt amakaih pen, leh akilim gen makai pen Moses hikha ding hi. Moses makaih Israel tebel Pasian teeltuam ngiat minam ahihman in angtanhuai leh zong Pasian mi ahih uhteh Pasian in tavuan laksak zawdeuh ahihman in tulai thu-umlo, minam tuamtuam kigawm khawm makaih dingbel awllo ding hi. Moses makaih na ah resource bangmah kipia lo makaih na hi a, ahizongin minam khat, Israel mitebek ahihteh kilungtuah na, unity bel omleh kilawm kasa mahmah hi. Ahizongin Pasian mihi napi’n milim biaklam ah taidek zel uh a, uplah nahangtawh haksatna tuakzelzel uh hi.\nMinam makai khat adingin Moses makaihzia etteh ding tampi omleh kilawm kasa hi. Keibel minam makai ngei hikei ing’ in ahizongin Moses pen Israel minam te makaih ahihteh Canaan gam Israel te atuntheih nadingun Moses leh Aaron tungah kinga hi. Pasian in Moses leh Aaron kiangah genkhol a, nobel kongciam sa gam lut kei nucin’ amau luah nading gam atuntheih nang un ka thuciam/kham te tua bang in na hilhding hi ci denden hi. Ei hileng keizong kalut nang hilo thadah si e cikha ding hi hang. Moses pen angsung enhetlo makai pi khat ahih lam kimu khia mawk hi. Banghang hiam cihleh ama angsungbek akhual hileh Israel mite Canaan gam alut theih nadingun makai nuam hetlo ding hi. Aciil lai in bel, ka kampau ol, makai siam hikiang ci in bel nial hi. Ahizongin Egypt pan akipat khiatzawh uh Moses in Pasian kiangah ken makai nuamnawn kiang nami, Israel te haksa lua cingei lo hi.\nMinam makai ahih leh Canaan gamlut cih thadah, ama kaih mite adingin anuntak na Pasian mai, mimai ah apiakhia ngam, Moses bang kisam mawk hi hang. Gam leh minam makai te in Moses leadership style zangthei in, zang ngam hileng minam te’n hamphat lawh ding in ka um hi. Makai pawlkhat te khansih, khantom in hong nusia thei pahpah hi. Mipi ten’ kitel banlo in asihna uhpen tua asephang, amawh khak hang, asepkhial mancihbangin kimu thei hi. Ataktak in makai sawt nungta lote pen bangteng semkhia uh hiam? Cih enleng ettak mahmah dingin ka um hi.\nBible studies neihna sungah Moses thupi kasak na leh Pasian tawh akizop nate uh lamdang sa in, khatveivei ciang Pasian in Moses thah sawm, asih ding genkhol, cihbang kamuh ciang hih Moses ama ut hizenzen lo, Pasian in asap, ama na asem Moses banghangin Canaan gamlutsak lo hiam? Cih kei leh kei kangaihsutna te leh Moses makaih zia a etteh huai makaihzia hi cih phawk ka hih man in honghawm sawn hi ing. Mipi te mawh apuaksak zote makai siam in kaciam teh hi. Moses zong Israel te mawhna khempeuh hangin Canaan gamlut lohlawh in ahizongin tuni ciang kigengen lai hi.\nAsim mimal tunga lungdam!\nfrom: jeffrey Pau Do Lian lianjeff@gmail.com [zominam] <zominam@yahoogroups.com>\nto: "ZomiDaily.com" <zomidaily@gmail.com>,\ndate: Wed, Dec 20, 2017 at 9:15 AM\nsubject: [ ZOMI NAM ] Moses leh Makaihzia\nmailing list: zominam@yahoogroups.com\nDr. Pau Do Lian Pasian Thu Thuluui/Articles\nItem Reviewed: MOSES NUNTAK NA LEH A MAKAIH ZIATE. By ~ Jeffrey Lian Description: Rating: 5 Reviewed By: cinpuzomi


url: =ZIUSA Genvai lut nuamte sanna neihding theihsakna, April 2021 :: ZOMI DAILY\nposted on 22 March 2021 at 9:09 am Lomkholna: News, USA, ZIUSA, Zomi\nTheihsakna (Notification) Date: March 20, 2021 To: Zomi innkuan genvai tanute leh USA a om Zomite Athu: ZIUSA Genvai lut nuamte sanna neih ding theihsakna (April 2021).\nZIUSA Kipawlna min tawh sihna tungtaang ah $15,000 tawh luangkiphaamna mapang khopna ahi, ZIUSA Genvai ah kumkhat sung alut nuamte sanna January, April, July, October kha-te ah aki neihna laak ah, April 2021 ZIUSA Genvai mithak sanna anuai-a thute tawh kizui-in sanna kinei ding ahi man in alutthak nuamte in nong lut na ding uh zahtakna tawh theihsakna hong nei ingh.\nZIUSA Genvai lutthak ding cihciang in ZIUSA Genvai ah alut ngeinailo-te leh a lutsa innkuankhat sungpan kum 21 acingkhinte, nausuakthakte, innkuan zi/pasal kibehlapte cihteng huam hi. NOTE: No i omna tek ah Local Genvai Tanu tung ah puak ding kisam hi\nb) April 2021 Genvai lut ding ngetna anei khempeuh ZIUSA Genvai Thumeilet tawh akituak-te April 30, 2021 (Midnight; tenna local Time zone zui in Genvai Lut hihna sanna (ACTIVATE) kinei ding hi.\nPrevious: Gambup lante thu tomno ~ NK Khanno\nNext: Pa Pau Biak Thang (Buansing) tawh anunung hungeelna


url: =LESSON 8 AUGUST 17 – 23 HIH KA SANGGAM A NEUPENTE TUNGAH ~ MUC\nLESSON 8 AUGUST 17 – 23 HIH KA SANGGAM A NEUPENTE TUNGAH\nAdmin 11:13:00 PM Articles, Sabbath School Lesson\nLESSON 8 AUGUST 17 – 23\nHIH KA SANGGAM A NEUPENTE TUNGAH\nTu Kaal Sung Sim Ding: Matt. 5: 2-16, 38 – 48; 25: 31 – 46; Rom. 12: 20, 21; Lk. 16: 19-31; 12: 13-21.\nKAMNGAH: “Tua ciangin Kumpipa in amaute kiangah, “Note kiangah kong genin-ah: Hih ka sanggamte a neupen khat nangawn na limbawl uh ciangin kei tungah a hong bawl na hi uh hi,” ci-in a dawng ding hi” (Matt. 25:40).\nJesuh in cimawh, genthei-te, a mangthangte ama itna a pulaak khit ciangin, tua lo midangte tungah zong a itna pulaak hi. Jesuh in Pasian nungzui mite nunzia ding hong hilh hi. Tua bangin a nungta mi in thu maan thutak tawh nungta-in, hehpihna, lainatna nei-a Jesuh nunzia nei ding uh hi.\nJesuh in zong vantung gam thu hong hilh hi. Tu-in zong i sungah tua vantung gam om thei hi, ci-in hong hilh hi. Leitung kumpi gam bang hi lo-in, i nuntakna-ah Pasian makaihna, nunzia hoih, tawntung thumanpha-te tawh nuntakna i nei thei hi. Jesuh hong hilh thute in vantung gam nunzia hong hilh thute hi. A nuntakna-ah tua vaantung gam a nei mi in Topa na sem mi hi-in, Topa na a sem mi in mi tawh kizopna hoih nei hi. Mi hehpih, mi huh, kitangsapte panpih cihte in Topa na i sepna ahi hi.\nMualtung Thuhilh Thupatna\nJesuh thugen a sau penpen in Mualtung thuhilhna hi. Hih sungah thuhilhna tuamtuam kihel hi. Matt. 5-7 in Pasian gam sung nunzia ding gen a, tua thuhilhna kipatna ciatah thupha kipulaak masa hi.\nMatt. 5: 2-16 sim in. Bang thu kipulaak kikkik hiam? Jesuh in thupha ngah mite a cih kua mite hiam? ___________________________________________________________\nVantung thute in nisim nuntakpih ding thu hong hilh hi. Jesuh in leitung nuntak sungah bang mah nei lo-in i omna hong thei hi. Jesuh in thuman diktatna, kiniamkhiatna, mi hehpihna, mi tawh kilemna, lungsim siantho-na cihte zong hong hilh hi. Ama hong hilh bangin nungta hi lehang i nunzia akipan leitung in tu-a bang hi lo-in kilamdang ding hi. Ama hong hilh bangin a nungta dingin a nungzuite tungah leitung ci, leitung khuavak na hi ding uh hi, hong ci hi (Matt.9: 13-16).\nCi leh khuavak zangsiam hi lehang nuntak nuamsak hi. Ci lo-in annek nuam lo hi. Ci in an limsak hi. Ci in gamtat hoih limcing hi. Tua bang mahin khuavak in khuamial beisak hi. Khuavak in khuamial sung a om a lauhuai nate hong musak hi. Khuavak in inn, khua sung bitsak hi. Khuamial sung a meivak in mun gamla panin kimu thei hi. Zan khuamial sung meitang bangin Jesuh in “ Khuavak tangsak un. Tua hileh mite in note gamtat hoih mu-in vantung a om Pa Pasian minthangsak na hi ding uh hi” (Matt. 5: 16), ci hi.\nCi leh khuavak in nungzuite in mite nunzia kikhelsak ding huzaap hoih limcing hi. Kiniamkhiat, hehpihna nei, mi tawh kilem, lungsim siangtho, thuakzawhna neite in ci leh khuavak hi. Jesuh in mi tampi in manpha a sak loh uh thute Ama gamah manpha ahihna hong hilh hi.\nKoi bangin na pawlpi in ci bangin aal, khuavak bangin tang hiam? Koi bangin na pawlpi hangin khua sung, kimlepaam in hoihzawkna-in nei hiam? Cihnopna-ah na pawlpi in mundang khatah kituah ding hileh, a kim a om mite in a hongh uh diam?\nThu Hoih Tawh Thusia Zo\nJesuh in thu a hilh ciangin ama thugen a za a ngai-te dinmun, nunzia tawh kituakin thu hilh hi. Jesuh a paipai –na munah mi honpi in zuinuam tawntung uh hi (Matt 4: 15; 5:1). Mi honpi lakah Roman khutnuai-a om nektawm zongin nasem tampi kihel hi. Tua banah Jew makaite leh biakna makaite zong kihel uh hi. Nektawm zong nasemte in nuntak hamsa takin nungta uh hi. Suahtakna nei lo uh hi. Gam ukte tungah phiangsiah tampi pia uh hi. Biakna thukhun ngei-na tuamtuamte in ukcip hi. Hih bang mite in bang bang dinmunah a om uh zongin nunzia hoih, mannei nunna leh mainawtin a nuntak ding uh hilh hi.\nMatt. 5: 38 – 48 ah “Na biang lang khat hong kibet leh a lang khat zong dawh in” “ na puansilh hong kinget leh pia in,” “van pua dingin tai khat hong kipaipih leh tai khat val paipih in” cih thu in nuntak hoih ding limtak hong hilh hi. Kimkhat in hih kammalte hangin Jesuh hong hilhnop thu taktak telkhial uh hi. Hih thute in tua hunlai nautangte nunzia tampi pulaak hi. Makai, uliante simmawhna thuak tampi om hi. Tha zawhna, tha-tang hatna tawh neihsa tanlawh mi tampi om hi. Nautangte in Roman galkapte simmawhna, thuneihna thuaklah uh hi. Tua bangin nautangte in tungsiahte hangin a gimthuaknate uh thu hoih tawh a thukik zaw dingin hilh hi. Tua in nunzia manphatna ahihlam pulaak hi. Nautangte in simmawh bawlna a thuak uh ciangin thuhoih, ahih kei leh thusia tawh thukkik dingin khentat thei uh hi. Thusia pen thuhoih tawh thukkik uh hileh tungsiatte thuman lohna, gitlohna kilangsak uh hi zaw ding hi.\nMatt. 5: 38 – 48 leh Romans 12: 20, 21 enkak in. Koi bangin tua thute nuntakpih ding i hiam?\nJesuh in “thukham leh kamsangte” pulaak khempeuh pulaak hi. Tua thute khempeuh in a manpha mahmah thukhun pulaak hi. Tua in “ nang tungah a hong kibawl ding na deih bangin midangte tungah bawl in” cih thukhun (Matt. 7: 12) i telthei hi.\nKoi bangin “Nang tungah a hong kibawl ding na deih bangin midangte tungah bawl in” cih thupiak na nuntakpih hiam?\nSamaritan Mi Hoih Pa\nLk. 10: 25 – 27 sim in. Jesuh tungah thukhamhilh siapa thugen in Thuciam Lui tawh kituak Pasian santheih nunzia pulaak hi.Koi bangin tua thupiak nihte in kizopna nei hiam?\nJesuh a kidong dotna khempeuh a dawnkik ciangin thudongte lametna tawh kilehbulhin Jesuh in dawngkik hi. Siam. 19:18 siksanin nunzia ding “na pumpi na ki-it bangin na vengte zong it in” cih thupiak tawh kisai-in biakna makaite’n vengte in kua mi huam hi ding hiam, ci-in buai uh hi. Jesuh in nungzuipite tungah vengte tawh kisai limtak hilhna nei khin hi. Vengte in i it mite bek hi lo-in mi khempeuh huam hi. “Ahi zongin ke’n note kiangah kong genin-ah: Na galte uh na it unla, no hong bawlsiate a’dingin thu na ngetsak un. Tua hileh vantungah a om na Pa uh tate na hi thei ding uh hi. Bang hang hiam cihleh amah in mihoihte le misiate tungah a kibangin ni taangsak khawm a, a gamtat phate le a gamtat sia-te tungah zong a kibang mahin guah zusak khawm hi” (Matt. 5:45, 46), ci hi. Ahi zongin thukham hilhsia pa in Jesuh thangsiah ding ngaihsun a, ka vengte kua hiam? ci-in Jesuh lehdot hi (Lk. 10:29). Jesuh in a dawnkik nadingin Samaritan mi hoih thu pulaak hi. Jesuh in thukham hilhsia pa tungah kua in vengte hi ding hi, cih a hilh hi lo-in, Samaritan mipa bangin huhna kisam mi khat huh dingin hilh hi zaw hi (Lk.10:36,37).\nLk.10:30 -37 sim in. Tua mi thumte khat ciat kibat lohna, Samaritan mipa in a dangte tawh kibatlohna Jesuh in bang pulaak hiam?\nJesuh in a thuhilhna-ah biakna makaite tungah a mawhsiatna lian pen hi.Bang hang hiam cihleh amaute’n cimawh genthei-te kin lo, awlmawh lo uh hi.Samaritan mihoih pa thu tungtawnin Jesuh in biakpiakna man hong hilh hi. Biakna man in piakna tuamtuamte, pawlpi thu up tuamtuamte hi lo hi. Ahi zongin itna tawh nasepna, sitnei lo-in midangte tungah thu hoih, thupha bawlna hi,ci-in hilh hi.”Ellen G.White, The Desire of Ages, 497.\nTua thuhilhna-ah Jesuh in Pasian tungah cihtak lo, thuman theilo-in mite’n a ngaihsut uh namdang mi khat nunzia bangin Jesuh nungzui khempeuh in itna nei dingin hong hilh hi. Jesuh thugen a za tua hunlai-a mite mah bangin eite in zong tawntung nunna i ngah nadingin Jesuh kiang i va zuat ciangin, huhna kisamte huh dingin hong hilh hi.\nMihau Pa Leh Lazarus\nMihau pa leh Lazarus thugentehna (Lk. 16: 19-31) in leitung nunzia namnih hong lak hi. Khat in hau-a, khat in zawng hi. Cimawh, genthei-te a huh ding om lo, imlepaam panin huhna ngah nading om lo, zato, kipawlna tuamtuam pan huhna cihte om lo ahih manin mizawngpa in mihaute innmai-ah va pai-in huhna ngen uh hi. Tua bangin mihaute huhna tawh genthei-te in noptuamna ngah dingin lamen uh hi. Ahi zongin hih thugentehna-ah mihau pa in kuamah huh nuam lo hi. Huaiham angsung thei mi hi-in, cimawh genthei-te don lo hi.” Ellen G. White, Chirst’s Object Lessons, 261. Leitungah a nuntak sungah bangmah kilamdanna a om loh hangin, sihna leh Pasian thukhenna in amau dinmun hong kilehbulh hi.\nLk. 16:19 – 31 leh Lk. 12: 13 – 21 enkak in. A kibang leh kibang lo thu-te in bang hong hilh hiam?\nHih tangthu sungah siatna lampi tawh hauhna kimu lo hi. Nasep hahkatna, nate limtak kepna leh Pasian thupha piak tawh hauhna tawh kidim hi. Ahi zongin nuntakna, Pasian leh sum cihte tungah a lungsim puak man lo ahih manin tawntung siatna manawh hi. Jesuh in hih leitung khit nunna tawh kisai a thugentehna mihau pa leh Lazarus in, i khentatna bangin i ngah ding thute hong hilh hi. Huhna kisamte huh, panpih kisamte panpih a i nuntakna-ah na dangdangte sangin i masak zawk thute leh i khentatnate a pulaak hi gige hi. Abraham in cimawhte huh ding a pulaak bangin Lai Siangtho in khentatna hoih hong hilh bek tham lo-in “Amaute in Moses leh kamsangte nei uh hi; amaute thugen na ngai uh hen,” ci-in hong hilh hi (Lk. 16: 29).\nJesuh in hauhna in hong khialsak thei ahihlam hong hilh hi. Hauhnopna, neihlelam kepna, sumlepaai zonna in Topa kiang pan hong khenkhia thei hi; midangte it ding hong dal thei hi; angsung, huaihamna khangsak thei hi; kiphatsakna, ei le ei kimuanna hong guan hi. Jesuh in Pasian gam leh Ama dikna zong masa dingin hong hilh hi. A hong piak thupha-te huhna kisam, cimawhte huh dingin hong deih hi.\nNa hau a, ahih keileh nektawm zong mi na hi zongin, koi bangin sum leh sum itna in na nuntakna a hong suksiat loh nadingin kidawm thei ding na hiam?\nMatthew 24, 25 sung a kigen thute tawh kizomin kuamah lamet loh thute Jesuh in thuhilhna, mipite thudotna leh dawnna nei hi. Nungzuipite in Jesuh kiangah hong pai uh a, Jerusalem biakinnpi kisiat ding leh a hong pai kik ciangin thupiang dingte dong uh hi (Matt. 24: 1-3). Jesuh in tua thute hilhin a thukhupna-ah gilkialte anpia-in, dangtakte tui pia-in, khualmite zindo-in puansilh nei lote silh ding pia-in, cinate veh, thongkia-te kiang hawh cih thute pulaak hi. Tua bangin mi khat in naupangno khat tung nangawnah a gamtat ciangin Jesuh tungah a bawl, a sem hi (Matt. 25: 40, 45). Pasian thukhenna tawh kisai nungzuipite in Jesuh a dotna tawh kizomin Jesuh in hih thu a hilh ahi hi.\nMatt. 24 sungah Jerusalem kisiat madeuh a piang ding thute leh leitung bei dingteh lim leh nalamdang piang dingte kigelh hi. Jesuh a hong pai kik ding vil a ngak dingin limtak hong hilh hi. Mite lamet loh hun hi taleh lamenin a ngakngak mite ading hi taleh kiginkholhzia, a pil leh a hai nungak thugenteh in hong hilh hi. Thadah nasem mi thum gentehna in Jesuh hong pai ding a ngak mite in lawpna leh hoih takin nasem dingin hong hilh hi. Tua khit banah tuu leh keel gentehna in Pasian mite in Topa ading tatsat lo-in nasem dingin hong hilh hi.\nMatt. 25: 31 – 46 sim in. Jesuh in bang hong hilh hiam? Bang hangin gamtatna in hotkhiat ngahna kici lo hiam? Bangci bangin upna tawh hotkhiat kingah hi zaw hi, ci-in hong hilh hiam?\nJesuh hong hilh mah bangin mite tungah thupha i bawl khempeuh Ama tungah thupha bawl i hi hi. Hih in mi tawh kizopna, ngaihsutna khempeuh hong puahphat ding kisam hi. Anne dingin Jesuh sam, ahih keileh thonginn, zato-ah Jesuh va veh, va hawh dingin kingaihsun in. Mite tungah tua bangin i bawl ciangin Jesuh tungah a bawl hi, ci-in hong hilh hi. Ama tungah tua bangin na hoih septheihna bangzahin manpha hiam?\nMatt. 25: 31- 46 sung a Jesuh gen thute limtak ngaihsun in. Koi bangin gilkial, dangtak mi khat na huhna in Jesuh mahmah tung a bawl nahihlam theithei ding na hiam? A lian mahmah masuan leh i nunzia ding hong hilh hi lo hiam?\nNgaihsutbeh Ding: Ellen G. White, “The Good Samaritan,” 497 – 505; “ The Least of these my brethren,” 637 – 641 in The Desire of Ages,” “ A Great Gulf Fixed,” 260 – 271; “ Who is my neighbor? 376 – 389, in Christ’s Object Lessons.\nKhrih in mihingte hong khenkham kilangneihna, huaihamna, behlephung, minam deidanna cihte hemkhia-in mi khempeuh a kibangin hong it hi. Huaihamna panin mihingte hong lamto-in kideidanna, kimuhdahnate koihkhia hi. Jesuh in kuamah deidan lo hi. Lawm leh galte, vengte leh khual mi khen lo-in huh ding kisamte khempeuh huh dingin hong hilh hi. Huhna kisam mi khat in i vengte hi pah hi; kuamah deidan lo-in mite tungah thupha bawl dingin hong deih hi.” Ellen G. White, Thoughts from the Mount of Blessing, 42.\n“I tungah a hong kibawl ding i deih bangin mite tungah gamtat ding thupiak in Khristian dinmun hi. Tua lo khempeuh in kineihkhemna hi. Khrih in a nunna tawh a hong tat mihing nunna a niamkoih biakna in a kineih biakna hi. Mihing kitangsap awlmawh lo, cihmawh genthei-te, gim thuakte, mihing suahtakna a kin lo biakna in a mawkna biakna hi. Genthei-te, cimawh dongtuakte huh ding a nungngat mi in Khrih tungah gitlohna a bawl mite hi. Khrih minsuangin thu-um kici napi-in Khrih zia le tong a nei lo Khristian biakna in vangliatna nei lo hi.” Ellen G. White, Thoughts From the Mount of Blessing, 136, 137.\n1. Tu kaal sung thusinte lak pan koi in na lungsim hong sukha hiam? Bang hang hiam?\n2. Ellen G. White hong hilh, genthei, cimawh mi, thuman lo-in gamtatna a awlmawh lo biakna in a kineih biakna hi. Bang hangin mi tungah thupha bawl ding kinloh khak ding kidop ding kisam hiam?\n3. Thursday ni-a thusin in “thuman ka nei hi” cih in bang masuan hong guan hiam?\nTOMLAKNA: Pasian gam sung teeng ding mite in leitung bangin nungta lo dingin Jesuh in hong hilh hi. Thuciam Lui siksanin nengniam thuakte, mizawngte huhin panpih ding hong deih hi. A hong pai kik ding lamenin a ngak Ama nungzuite in itna, hehpihna tawh kidim dingin hong hilh hi.


url: =Shaka Zulu to Hide Pharoah von Thamsanqa Kingsley Sibisi kaufen bei Kisch & Co. (9781482876963)\nShaka Zulu to Hide Pharoah\nThamsanqa Kingsley Sibisi\nThis book is about deciphered palm of the Beast (the historical accounts and the astrological analysis of the Ngoma (Ark) King called Ntaba Kayikhonjwa), who happens to be the only Pharaoh of the city of the Sun in Egypt. Pharaoh is the elephant behind Shaka Zulu (the boulders hiding elephants, the other elephant being the Egyptian Messiah: CHENT IRTI). The book is also about the underwater battles of colonial scholars and the Red Buffalo in Zululand and also the old and the endless animosity between Rome and five African tribes.


url: =Laibu bukhat bup ka sim masak pen. Agelh ~ Deih Tung - Laibu Saal\nHome > Thuluui/Articles > Laibu bukhat bup ka sim masak pen. Agelh ~ Deih Tung\nLaibu bukhat bup ka sim masak pen. Agelh ~ Deih Tung\nLaibu bukhat bup ka sim masak pen.\nAgelh ~ Deih Tung\nPhoto : Booker T. Washington\nSun ni samah mah nuai ah sangkah ding in ka pai a, Khualum lua mah mah a hih man in ka taltung pan in khua ul tui a tak dau dau hi. Sang inn ka tun tak teh ka lawm te khat tawh sang khaan sung ah ka lut uh hi. Sangkhaan sung ah na vot dik dek a hih man in minute 15 sung khawng teh ka khua ul khem peuh hong kam in ka om dan hong nuam mahmahkik hi. Ka lawm te tawh laisim na khan, Laibu saal(library) ah pai ni ka ci uh a ka va pai pong uh hi. Cik mah hun in laisim na khan sung ah paingei lo ka hih man in koi sim zaw ding cih thei lo in ka om bianbuang hi. Midang te muh na ah bang mah a thei lo lawm lawm a ka mawk om ding lah sang nau pang khat hi buang cih na tawh ka mai a zum hi. Lawm te tawh tut na ah ka tu uh a, Newspaper, Journal tuam tuam ka sim ding un sabuai tung ah om zih ziah hi. Mi a tam zaw in Journal sim uh a, laibu tuam tuam zong a sim om hi. Ken zong bang sim mawk ding ka hiam ci in ka lung ngaih ngaih kawm in ka mai a om khat la in ka sim hi. Nai lang khawng ka sim khit ciang in ka lawm te tawh pai khia ta ni ki ci in ka tut na pan ka ding khia hi. Counter a tu nasem nu in laibu na kawm nuam uh hiam? Na kawm nop uh leh hih tak ah member card bawl un la kawm un ci a hih manin ka lawm te tawh member card bawl ka bawl uh hi. Card ka bawl khit uh ciang in lai bu kawm ding bang sim ding ka hiam ci in laibu ka zong zong hi. Laibu thu lu leh a nambat tawh ka zon zon leh lai bu tam lua mah mah a hih man in ka sim zawk sak ding, ka kawm ding ka thei kei hi. Counter a tu nasem nu kiang ah bang kawm leng nong deih sak hiam ci in ka dot leh nang ut ut hi, a hi zong in bang mah a sim nai lo na hih leh miminthang te tangthu sim ma sa in hong ci a, hong hilh hi. Mimin thang te tang thu sim ding cih sam hang in kua minthang a, kua thu sim ding cih zong ka thei kei leu leuhi. Ka zon zon leh Up From Slavery a cih Booker.T.Washington lai bu ka mu a, tua kawm ding in ka la hi.\nKa sangkah cil pen pen ka tanlang lai in bel a hih leh abc, 123,…cih dan te zolai sim bute sang ah ka sim ngei zel hi. A hi zong in lai bu khat a bup in ka sim ka thei ngei kei hi. Tua a hih manin tu tung a ka lai bu kawm pen a pat na pan a tawp dong sim pong pong dingin ka ngaih sun hi. Laibu saal pan in sangkhaan sung ah lut in sanglai ka sin uh a, sang tuah ciang in inn ka tun tak tua lai bu ka kawm pen ka sim hi. Ka sim leh ka lung sim hong sukha pian in hoih sa mah mah ka hih man in ka khawl thei nawn kei hi.\nBooker. T. Washington a neu lai\nNegro te in suah tak na a ngah ma un sila te hun sung in a piang a hihi. A pa kua hiam ki thei lo a, a nu tawh a mau unau thumpha uh hi. Sila te om na inn neu neu te ah khang khia uh a, silh leh teen, nek leh dawn mi te bang in om zo lo uh hi.A suah cil pan in sila in suak khia a, sila mah in nung ta hi.Sila te sung ah thu bang ki za mun pen hiam cih leh tua To te in tua sila te bawlsia gawp a hih na thu bek bek ki za hi.A nu in anhuan meh huan tavuan a nei a hih man in an bel ngawl ngei sam lo in midang te sang in an nek tui dawn lam sang ah pha dawm zaw uh hi.Sila in kum 7 a phak tak teh negro te in suah tak na hong ngah uh a, a suak ta minam honghi khia uh hi. Suakta cih thu pen a mau a ding in a ngaih sut zawh loh uh thu khat a hih man in suahtak khit teh koi ah om ding, bang sem ding, koi ci nun tak ding cih pen ngaih sut na in nei ngam ngei lo uh a hih man in a ngaih sut na uh zong niam mah mah hi. Suahtak na a ngah ma un Negro khem peuh in lai sin thei lo uh a, laisim thei khat zong om lo uh hi. Tu in a hih leh laisim theih na ding in koi cih ding, koi a paileng koi ci ding cih teng tawh a om na sila huang pan in a mau ut na tek ah pai khiamang uh a, a Tote bang uh lung leng mah mah in pawl khat a ki it a ngai te bang a ki kap kap bang tam pi om uh hi.\nBooker te inn kuan zong a om na pan un mun khat khit mun khat ah hong ki tuah koi koi uh a, nuntak hak sa pi pi in hong khang khia to to uh hi. Tawlkhat sung a om na vuah a u tawh suangmei hol tawh na ah sum hong tha lawh uh a, nau pang lai a hih hang in gim pi in na sem hi. A omna khua ah sang hong ki hong a, a mah pen sun in nasem a hih manin sang kah nuam mah mah ta se leh sang kah thei lo in nitak sangbek kah thei hi. Sang a kahna ah sang sia te in a min dong uh a, a ma min pen a mah leh a mah ki thei lo a hih manin gen pak ding thei lo hi. Bang hang hiam cih leh sila te in min nei lo uh hi. Booker zong a sangsia te in na min bang hiam ci in a dot teh Booker in zong a gen pak ding thei lo a,kei ka min pen Book.T.Washington hi ing ci in dawng a hih man in a lawm te pawl khat in zah pih mah mah uhhi. Bang hang hiam cih leh Washington cih min men American kum pi masa pen min a hih man ahihi. Tua hun lai tak in Hih pa pen ni khat ni teh mipil minthang dinghi ci inkua mah in thei het het lo hi.\nSangkah na ah a lawm te in lukhu khat tek nei uh a, Booker zong a nukiang ah sang ah ka lawm te in lukhu khattek khu uh a, kei zong lukhu khat hong lei sak in ci in a nu kiang ah a nget leh a nu in ei sum nei lo lei zo lo ding a hi zong in na lu khu ding khat kong khui sak ding ci in a ih mut kal in a nu in ippi sia khat at tan in lukhu dingin an khuisak a , Booker zong lukhu nei a hih manin a lawm te lak ah mai zum nawn hi.\nUniversity a kah na\nSuangmeihol tawhna ah sum tha lawh lawh uh a, nitak ciang in sang kah kawm lai a hihman in nak pi in gim mah mah hi. Nikhat a lawm te ki ho sim zasim kiau a, a gei ah va naih in a va dot leh Mivom te a ding in sang lian pi khat ki hong ding cih thu a hihi. Booker in hih sang ki hong ding thu a zak ciang in om thei nawn lo a, tua sang ah sang kah in pai ding bek bek a lung simah hong om hi. A nu kiang ah nu aw sang va kah ning ci in a gen tak teh a nu in sum lah nei lo hang a, bang ci kah mawk ding na hia ci in heh nem hi. Bang bang hi leh tua sang kakahloh pha mawh hi ci a hih man in a it mah mah a sanggam te leh a nu nusia in a silh laitak puan khat, a teen lai tak pheituam khat, bang mah nei lo sa in a ma om na pan a ki gam lat mah mah na tai 500 val na ah a khe tawh hong pai hi. Lam pi ah meileng pai te ah bawm sim in gilkial dang tak sa in ninlak teng ah lum in tua bang teng tawh a lung gulh mahmahna sang inn pi hong tung hi. Tua sangpi ah sangsia pi nu in a muh teh lamdang sa lua mah mah a, hih zah a bang mah nei lo pi sang hongkah sawm pen mi mawk mawk hi kei in teh ci in lam dang sa mah mah hi. Tua sang ah sang kah khuan ngah na ding in thu dot te a ki dong ding hi a, a hi zong in Booker pen thu ki dong lo in sangsia pi nu in ka zum khaan sung va puah siang in ci in sawl hi. Booker zong sangsiapi nu cih bang mah in hoih tak in va puah a hih man in sangsiapi nu in tua sang ah sangkah khuan pia hi. Hih sang ah sangkah khuan a ngah pen a ma a ding in Harvard University a sang kah khuan a ngah dan in nuam mah mah hi. Sang kah sungin sanginn siang tho na ding in na sem kawm a, lai sin to to thei hi.\nA nasep na\nSang a man khit tak teh a sang sia te in Booker pen pil lah pil in mai lam a dingin Negro te a ding in na hoih hong sem zo ding hi ci in lam en uhhi. Tua ahih man in a sang vuah sangsia a sem ding in deih uh a, sangsia sem sak uh hi. Booker in sang sia a sep a ki pat pen sanglai bek hi lo lokhawhdan,innlam dan,…thatang tawh na sep tuam tuam te zong sin sak a, nak pi tak in mivom te pan tah hi. Tua hunlai in a mau sang pan sang a man a hih nakleh lokhawhdan, inn lam dan, cidam na lam, …a tuam tuam a vek in athei sa uh hi pah hi. Tu huna danin subject tuam tuam ih ki khen dan hi lo uh a hih manin a mau hun lai a te in nakhem peuh a sin khawm uh hi hi. A sang inn ding uh lam thak in, mun tuam tuam ah Negro te a ding in sanginn hong beh lap lap a, tu hun in Negro te leitung a ki zel uh hi ta hi. Hih dan a ih mit muh theih in negro te sila pan in leitung ah mangkang te tawh a kiza kim in hong om ta uh hi. Leitung hong uk kik ta uh ki ci thei hi. Booker in hih zah in a minam a ding in pil na ah pan tah in na asep lam midang tam pi tak in atheih teh mun tuam tuam pan ah tawi na tam pi ki pia hi. Mun khat ah thu gen ding in ki sam a, a thu gen na ah “tu ma kum tam pi lai in hih pam a kuahawm ah ka giak ngei ci in a giah na mun gal kawk phei hi, bang hang hiam cih leh tua zan pen hih khua ah zinding in kei hong ki deih lo in hong ki sang lo hi” ci in gen ngei hi. Mivom te a ding in a deih sak na te piteek, put eek te in a theih uh ciang in thu pi sa lua uh a hih man in mun tuam tuam pan hong pai uh a, pah tawi na pia tek uh hi. Mun gam la pi tak pan in puteek mah mah khat hong pai a, Booker kiang ah thu gen hi. “Booker aw hi bang in ihminam sung ah laisimthei, mi tawh ki bang zo ding in cik mah in ka lam et zawh loh pen tu in ka mit in mu in ka mi pih te in lai sim thei, mi tawh ki gual kim thei cih ka theih teh lung dam lua in ka om na pan nithum khe tawh hong pai in aaktui kong puak hi. Kong pai lam in aaktui tangthum kong puak hi a, lam kal ah tangnih ki tam sak ing, tu in hiah khat bek hong tun zo ing, bang mah nei lo ka hih man in ka neih sun sun aktui tangkhat bek hong puak zo ing” ci in nuam na khi tui luang kawmin Booker kiang ah gen hi.\nBooker tangthu ka sim khak pen kei a ding in ka lung sim hong sukha in in hoih ka samah mah hi.Nidang in lai tam pi ka sim loh bang ka hun pam maih ka sa mah mah hi. Hih lai bu ka sim a ki pan kei in bang hi a, bang din mun tung thei ding ka hiam ci in ka ki thei a, tha ka la thei hi. Midang te sila in suak khia in lai khat zong sin thei lo, sum zong zong thei lo hi ta se mah leh tu hun teh a mau ei sang in pil zaw uh a, hau zaw ta uh hi, Hih pen bang hang hi mawk a hiam? Han ciam huai thu tam pi om in ka umhi. Hun tam pi tak sung ih kal suan nasa ah midang te a ding deih sak na lian pi tawh na ih sep in bang hiam? Booker in a thu gen na ah “Leitung ah minuam sa pen pen ih cih te pen midang te a ding in thu tam ngaih sut pen in, na tam a sep sak pen pen te a hihi” na ci hi.\nKei mah in hih lei tung ah khat vei bek piang in tom no khat sung bek a nungta ding ka hi hi. Tua a hih ciang azen zen in hih leitung ah It na, hehpih na nei in lah thei na ding (a hih kei leh) deihtungLeitung a ding in nahoih khat peuh peuh sep theih na ding hun man pha ka neih leh itsik lo, zekai lo tak in tu mah mah in ka sem ding hi. Bang hang hiam cih leh ka nuntak na tom no sung bek a hih man in nidang ciang hih bang hun man pha ka ngah kik ngei loh ding lam ka ki thei hi.\nLaigelh Deih Tung.\nVunghdeihtung/blog Tuesday, July 9, 2013\nItem Reviewed: Laibu bukhat bup ka sim masak pen. Agelh ~ Deih Tung Description: Rating: 5 Reviewed By: Cinpu Zomi


url: =Malaysia naupang kum 3 khat apa mawtaw hawllaitak suangleng khatin denglum ~ ZD :: ZOMI DAILY\nposted on 4 September 2016 at 9:24 pm Lomkholna: Malaysia, News, Sawltak, World\nMalaysia gamsung ah innkuan khat khualzinna panin aciahlam suangtumleng khatin atapa kum 3 aphapan khat dengkha citciat in si cih Straits Times pan kiza hi. Zanhalni Friday (September 02) ni in thupiang hi a, apianzia pen lamdang kisa mahmah hi.\nTua khualzinte pen innkuan mi 5 apha uh hi a, amai ah apa in hawlin agei ah azi tukawmsa in atano uh kum 3 aphapan khat apheitung ah tawikawm hi. A adang atate nihpen mawtaw nunglam ah tu uhhi.\nHihte innkuan pen Kota Tinggi panin innlamzuan in hongciah uh hi a, Johor Baru-Kota Tinggi lamzikpi tungah sun 2pm hunpawl in Pulada Army Camp lam zuanin mawtaw tawh ataitai uh ahihi.\nTaman Saujana akhenkhitdeuh uhciang in suangtum khat hongleng in mawtaw man Windscreen pailetsuak a, azi in atawi ata ngek kum 3 ii alu khacitciat hi. Alu panin si phulkhia ziahziah a, azi zong kapgawp in kugawp hi.\nTuapan in khualzin midang te huhna tawh Ambulance sapsak uh a, atapa pen Sultanah Aminah Hospital ah puakpah uhhi. ICU (Intensive Care Unit) ah hoihtak kikem in kikhoi himah leh azingciang in anuntakna beiziau hi.\nAnu leh apa te’n Police Report bawl uh a, banghang in hibang in suangleng omtheihiam cih lamdang samahmah uhhi. Mihing ii khuttawh lotding in gollua ahih manin, koipan hongleng hidinghiam? Kazi lah sukha hetlo in, hihpen na lamdang Miracle khat hi ci’n apa in Reporter te kiangah genkhia hi. ZD Sawltak #zomidaily\nPrevious: Mother Teresa nipi ciangin misiangtho in ki ciamtehding ~ Thang Khan Lian\nNext: Nusia zaw ding maw, Puah zaw ding ~ Rev. Lang Suan Thawn


url: =Rev. Pau Lian Mang (Mangno) Th.D zawh lungdam pihna :: ZOMI DAILY\nposted on 27 August 2014 at 1:37 am Lomkholna: News, Pahtawina, Zomi\nRev. Pau Lian Mang (Sia Mangno) in Doctor of Theology Program asinna Divinity School of Chung Chi College, The Chinese University of Hong Kong pan in August 25, 2014 ni in Th.D nuam takin zota cih lungdam thu kiza hi. Siapa gualzawhna, a lungdampih leh a muakdingin Sianu Ngai Dim Niang, Myanmar pan in Hong Kong va zin thei ahih man in, Siapa lungdamna ki behlap, ki suangsawn ahihna thu ki zakbeh hi.\nAugust 28, 2014 ni in Hong Kong pan in Yangon, Myanmar zuan in Sianu leh Siapate ciahta ding cihthu kiza hi. Rev. Dr. Pau Lian Mang (B.A., M.Div., Dip. ELTM, M.Th., Th.D) pen Tedim Christian College, Yangon ah Lecturer asemsa hi a, anasepna zom kik ding cih thu zong kizak beh lai hi.\nSiapa Mimal in Kamuhzia Pawlkhat\nYangon MIT, Insein ah M.Div. sinding kapai ciangin MIT compound sungah Zomi siamsinte sungpan kamuh masak pen ahi hi. A kamtam zuahzuahlo ahihman in, khatvei, nihvei kimuh pakin, maingap ding hamsa kasa hi. Kampau lamsangin, nasep lam (khutlamsang) a tamzat zaw mi khat hi ci in kaciamteh hi. A kamtam zuahzuahlo ahihman in, maingap pakding ahsaksa hibek a, a lungsim picing, navak, mi kuhkal leh, mi nunnem khat ahihman in, a tawntunga lawmding, pawlpih ding, belhding muantak mihoih khat in kaciamteh hi.\nBiakna vai leh Zomi Advanced Biblical and Theological Study Series (ZABATSS) member khat kahihna hangin Siapa tawh kimai ngaptheihna ding lampi hong oma, hampha ka kisa hi. Pil leh ciim thuah khawmin, laisiam bek hilo in, thu geel, thu vaihawm siam in, nasep matun mahmah khat in kamu hi.\nNungkum zekmah in, a sungpa Rev. Pau Suan Kam in Hong Kong pan in Th.D hongngah a, tu in Tedim Theological College, Tedim ah Principal sem hi. Tukum 2014 in a sungpa mah ahi, Rev. Nang Sawm Piangin Singapore pan in Th.D ngah a, Tedim Christian College, Yangon ah Principal mah sem hi. Tu in Sia Mangno in Th.D hong ngah ciangin, Pa Hang Khan Lian (Pa Lian Singapore) kammal a kawm hileng, hite unau, sungta, putu tenign PILNA a tawmmat lai a, na leikha uh hi ngel ding hi.\nSia Mangno, na gualzawhna hangin kong lungdampih a, nang bang mipil Zomite’n kong neihkhak uh hampha ka kisa uh hi. Lungdam angtanpihna tawh, C. S. Khai (Universität Hamburg, Hamburg, Germany) We all come into the world but once; If there is anything I can do for my fellow creatures, let me do it now; Let me not defer nor delay, for I shall not come this way again.\nPrevious: Pawlpi sung hongbuai sak thute\nNext: ZYA Lamka Block te Deihsak Itna Sisan\nPhawkluat ka Phone aw


url: =The Best Nightlife in Phang Nga Province - TripAdvisor\nPhang Nga Province Photo\nAll things to do in Phang Nga Province\nTop Nightlife in Phang Nga Province, Thailand\nNightlife in Phang Nga Province\nNightlife in Phang Nga Province\nPhang Nga Province weather essentials\nMore weather for Phang Nga Province\nWilling to travel? We found great results outside Phang Nga Province.\nMr Chay's bar Khao Lak\n#1 of 31 Nightlife in Phang Nga Province\n“Mr Chay , wow what a fantastic bar, good surrounding music, excellent service a must if you visit khao lak xx”\nAyisha Fine Art Fine Wine Khao Lak\n#2 of 31 Nightlife in Phang Nga Province\nKhaolak Monkey Bar Khao Lak\n#3 of 31 Nightlife in Phang Nga Province\n“Really amazing bar with great service and a great guitar player to keep you entertained had 2 really great nights out here during our stay good prices and well worth a visit”\n#4 of 31 Nightlife in Phang Nga Province\nFat Shark Bar Takua Pa\n#5 of 31 Nightlife in Phang Nga Province\n“Best bar we have been to in khao lak! Good Music, nice and friendly Stuff and also very Good Drinks!”\n#6 of 31 Nightlife in Phang Nga Province\n“Whilst it is low season and the resort is generally quiet, Gecko Bar was standout for being lively and extremely friendly.”\nLan la Bar Khao Lak\n#7 of 31 Nightlife in Phang Nga Province\n“This is out fourth visit to Khao Lak and we always head for Alan La bar.”\nThe Story Bar Khao Lak\n#8 of 31 Nightlife in Phang Nga Province\n“Story Bar is a good place to spend your evening, very friendly environment, cheap drinks with games to play.”\n#9 of 31 Nightlife in Phang Nga Province\nNature Bar Khao Lak Khao Lak\n#10 of 31 Nightlife in Phang Nga Province\n#11 of 31 Nightlife in Phang Nga Province\n“Robert in the Clef bar plays his guitar and sings from early evening a great variety of sing along songs while his staff keep you well supplied with drinks ( a mean gin fizz and Black Russian ) if your looking for...”\n“From all the bars we have been to in Khao Lak, this one is the best.”\nPiranha Bar Khao Lak\n#12 of 31 Nightlife in Phang Nga Province\n“We lived this bar - really pretty with great street side seating and the lighting and ambience was amazing!”\nDream Bar Khao Lak\n#13 of 31 Nightlife in Phang Nga Province\n#14 of 31 Nightlife in Phang Nga Province\n“Nice bar and good prices.”\nFreshy Bar Takua Pa\n#15 of 31 Nightlife in Phang Nga Province\n#16 of 31 Nightlife in Phang Nga Province\n“It's a very friendly welcoming bar.”\nBe Bob Bar Khao Lak\n#17 of 31 Nightlife in Phang Nga Province\nKhaolak Beer Garden Khao Lak\n#18 of 31 Nightlife in Phang Nga Province\nB-52 Beach Bar Takua Pa\n#19 of 31 Nightlife in Phang Nga Province\n“We traveled as a family with 2 grown daughters and celebrated our daughters 18th birthday at the B52 Beach Bar, which Joe was the perfect host and he downloaded music to suit the occasion and the whole bar was par...”\n“The friendly atmosphere of the B 52 beach bar Khao Lak, which Joe the owner runs with his brother, is a great way to idol away a couple of hours.”\nBame Corner Bar Khao Lak\n#20 of 31 Nightlife in Phang Nga Province\nCaptain Bar Khao Lak\n#21 of 31 Nightlife in Phang Nga Province\nB52 Joe's Bar Khao Lak\n#22 of 31 Nightlife in Phang Nga Province\nChaba Bar Khao Lak\n#23 of 31 Nightlife in Phang Nga Province\n“Chaba Bar is the perfect place to stop in for a cold beer or delicious cocktail in Khao Lak.”\n“What a great bar very small in front of everyday 2 restaurant great guy called chaba very friendly good cocktails.”\n#24 of 31 Nightlife in Phang Nga Province\npirahna bar Khao Lak\n#25 of 31 Nightlife in Phang Nga Province\nBlah Blah Bar Takua Pa\n#26 of 31 Nightlife in Phang Nga Province\nCocktail Bar Khao Lak\n#27 of 31 Nightlife in Phang Nga Province\nTk's Bar Takua Pa\n#28 of 31 Nightlife in Phang Nga Province\nTom's Bar Khao Lak\n#29 of 31 Nightlife in Phang Nga Province\nSka - Bar Khuk Khak\n#30 of 31 Nightlife in Phang Nga Province


url: =Atheihhuai nupakal omkhop ziading (18+ adingbek) :: ZOMI DAILY\nposted on 20 October 2018 at 2:45 pm Lomkholna: JobCinpi, News\nHih thu pen nupa kaal thu le kum sawm le giat a cingsa nungak tangvalte theih ding a kisam le a thupi khat ahi hi. Tua ahih manin zahmawh thu hi ci-in na zum ngaihsut khak ding ka deih kei hi. Bang hangin nungak tangvalte theih ding zong kisam hiam cih leh nungak tangvalte zong nupi papi mah a suak dingte uh ahih manin theih ding kisam hi. Mi pawlkhat in zahmawh thu pen zum ngaihsut lua kha uh ahih manin theih ding a thupi a kisam pawlkhatte nangawn theih ding phawk ding sawm nawn lo uh hi. Tua manin nupa kaal sungah a kisam pawlkhat mun awngin om thei hi.\nNupa kaal sungah a kisam mahmah thu khat ahi lupkhop hun ciangin khat le khat kilungkimsakna pen a thupi mahmah khat ahi hi. Khat lungkim mahmah napi a khat ading lungkim huai lo cih bang om thei gige hi. Tua ahih manin lungkim lote adingin a nupa kizopna uh pen cimtak huai lungkiat huai kha thei hi. Tua bang a om loh nading nupa kizopna bangci cih le’ng hoih ding hiam? Khat lungkim mahmah napi bang hangin a khat lungkim zo lo hiam, cihte theih ding kisam hi.\nKhat lungkim napi a khat a lungkim lohna a hang pawlkhat\n1. A lupkhop uh ciangin a kizopna ah khat in ama lungkimna bek thupisak, ama man hun bek thupisak, amah man peuh leh a lawm zong a man ding a sa mi pawlkhat om uh hi. Ama lungsim bek thupisak ahih manin a khat in nuamsa hiam lungkim hiam cih don nawn lo ding hi. Tua bang hi leh khat a lungkim hangin a khat ading lungkim huai lo ding hi.\nA zawdeuh-in nupa kizopna ah pasalte pen numeite sangin a lung uh kim baih zaw uh hi. Pasalte lam pan nopsakna a man uh ciangin numeute lam pan a kipan pan thei lai uh hi. Hih munah numeite pen mawtaw bangin setnu a paipih pah pawl ahi kei hi. Vanleng tawh kibang uh hi. A tual sungah kawi vekvek phot uh a, a len nading mun a tun ciangin leng pah thei lo lai uh hi. Tua mah bangin a len khit uh ciangin zong khawl kik pah thei lo uh hi.\n2. A theilo mi pawlkhatte in, pasalte a natui uh pai baih leh sisan hat, a thahat, a cidam ci uh hi. Tua manin a man baih theih theih nading uh hanciam uh hi. A luppihte’n ziakai a sak luat khak ding uh lau-in nawh nuam thei uh hi. A taktak ciangin Manbaih luatna pen natna ahih loh hangin cidamna zong na hi lo hi, ci-in siavuante in limtakin na gen uh hi.\nTua mah bangin man thei lo, cih zong a hoih hi tuan lo hi, ci uh hi. Nupa lupkhopna cih pen khat lungkim nading bek ahi kei hi. Nupa kilungkimsak nading ahi hi. Pasal pawlkhatte in nupa kizopna a dan thei lo uh ahih manin lumsuk bekin kipan pah nuam thei uh hi. A taktak ciangin nupa kizopna pen venleng tawh gentehna a om mah bangin kizutzut, kilawnglawng cihte a om masak ding thupi hi. Tua pen numeite lungkim nading a kisam mahmah khat ahi hi.\n3. Ka khualzinna khua khat pan ka zak thu khat om hi. Nupite thugen hi a, ciamnuih cihtak ahi hi. Nupi khat in, “Ka khua sung uah video a om zawh ka pasalte uh kithuak zo nawn peuhmah kei, siklup leng lah gamtang thei uh, thallup leng lah gamtang thei uh, khuplup leng lah phamawhsa kei uh, i om dandanin gamtang thei mai uh, a koi pan hong theih khiat uh hiam, video sung pan peuh ci zanzan mawk uh, video ka etet hang tua bang gamtatzia ding peuhmah khat vei zong en kha ngei peuhmah keng, ci hi. Cihnopna ah a lam bang banga kiluppih ding ahi kei hi. Zi in a koi ci om leh nuamsa cih zong nupa khat le khat a kidop huai thu ahi hi. Nupa kaal kizopna pen a siangtho kizopna ahi hi.\n4. Nupa kizopna a man ciangin khat le khat maitang kituah a kiho ding, kinam ding cihpen a thupi mahmah khat ahi hi. Kizopna a man ciang kinung ngat pah, kiho nawn lo ki-ihmut san pah cihte pelh huai mahmah hi. Nupa kizopna cih pen kizop khit ciang lungnuam ding, lungkim ding, lungkhamna veng zo ding, dahna veng zo ding cih zah dongin thupi hi. A ngaina bang le tawh nupa kizop mawk pen a kingah thei ding hamphatna tampi kisuplawh thei hi.\n5. Lungsim om bang kigen ding thupi mahmah hi. Nupa omkhomna hangin a hoih a nuam lam a om ding m thupi hi. Ahi zongin a hoih a nuam lam a om theih nadingin numei in ama lungsim a pasal tungah a gen ding kisam a, pasal in zong a zi tunga omkhopna tawh kisai a lungsim om bang a gen ding kisam hi. A kigen ngamlote kidot ngam ding zong kisam hi. Tua bang omkhop dan nuamsa keng, a dam a nawh cihte a kipan khat lungkimna bek ahi lo nupa lungkimna pen kidot ding thupi mahmah hi.\nNupa omkhopna cih pen a zum huai, a dai huai hi peuhmah lo hi. Nisim omkhawm napi a zum huai a dai huai bangin a ngaihsunte amau le amau a kikhem hi uh a, amau gamtat a zumpih tawh kibang uh hi. Nupa kaal sungah omkhopna pen siangtaka kigen ding kisam hi. Dr. Hello/ Job Cinpi (Zomi Laisim Nuamte)\nPrevious: US Airport ah khualzin khatpa ii vanlak pan voklu emsa kimukhia\nNext: Malaysia, JB Bus khawlna ah pitek khat aki taihkhak laitak Video ki khahkhia


url: =Mat.6 1-4 ~ TBC-Y\nPosted on Tuesday, April 30, 2013by Htaung Kyint\nLai Siangtho Sinna\nAssist. Pastor Zam Khen Khai\n1 "Biakna tawh kizomin na hoih khat peuhpeuh na sep uh ciangin mite' phat ding deihna tawh a kilang theithei dingin na sepkhak lohna dingun na kingaihsun un. Tua bangin gamta le uh cin, vantungah a om na Pa uh kiang panin thaman na ngah kei ding uh hi.\n1: Take heed that ye do not your alms before men, to be seen of them: otherwise ye have no reward of your Father which is in heaven. *6:1 Mat 23:5 .\n2 "Tua ahih manin mi cimawhte tungah huhna na piak uh ciangin, mite in a phat ding uh a deihna tawh a kineihkhem mite in kikhopna innsung leh kongzing lakah a kilang theithei-in a hih uh bangin na hih kei un. Tua bangin a hih mite in thaman a ngah khinta ahihna thu limtakin na phawk un.\n3 Ahi zongin note in mi cimawhte citna tawh na huh uh ciangin na lawm naihuai pente uh nangawn in hong theihlohna dingun pia un la,\n4 Kuamah theisak kei un. Tua hi leh kuama muhlohin na gamtatna uh a mu na Pa un note tungah thaman hong pia ding hi.


url: =Start Over You searched for: Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Videotapes ✖Remove constraint Subject: Videotapes Subject Files by subject ✖Remove constraint Subject: Files by subject Subject Landlord and tenant--New York (State) ✖Remove constraint Subject: Landlord and tenant--New York (State) Subject Rental housing--Law and legislation--New York (State)--Handbooks, manuals, etc. ✖Remove constraint Subject: Rental housing--Law and legislation--New York (State)--Handbooks, manuals, etc. Collection The New York State Tenants & Neighbors Coalition Records, 1970-2002, bulk 1970-2002 ✖Remove constraint Collection: The New York State Tenants & Neighbors Coalition Records, 1970-2002, bulk 1970-2002 Names McKee, Michael ✖Remove constraint Names: McKee, Michael


url: =Top 10 Photographers in Utakarra WA 6530 | Photography\nPhotographers in Utakarra, WA\nIn which area? Utakarra, WA\nPhotographers in Utakarra, WA Showing 1 - 20 of 20\nHi, I am Forhad Hossain, I am A Part-Time Photographer and working as a senior ...\nSpartan CV based in Alma, Western Australia\nAverage Rating: 4/5 based on 20 reviewed Utakarra photographers.\nLocations Near to Utakarra: Woorree Karloo Deepdale Rangeway Wonthella


url: =Itna maan, itna laigil :: ZOMI DAILY\nItna maan, itna laigil\nposted on 14 June 2016 at 8:29 pm Lomkholna: Biakna, DavidTuang, News\nNikhat nupa kopkhat khual hong zin uh hi. A khualzin hun uh pen tuk hun sung ahih manin lampi haksa-in huih leh guah zong thuak kha zelzel uh hi. Lampi haksatna hang tawh a pai nopna mun uh tung nai loin khua hong mial a, khualzin maban zop ding hong lungkhamhuai mahmah ta hi. A khuadak uh leh, lam gei mun khat ah lo buk khat mu uh a, tua lai-ah tawlnga dingin hong pai uh hi.\nTua munah, a zi-in khuavot sa lua ahih manin, hong ling keuhkeuh ta a, gim tuak lua mahmah ahihna a pasal in amuh ciangin hehpihhuaisa lua in, ama puan suah khia in a zi silhsak a, a anglum sungah pomin tawlngasak hithiat hi. A zi zong khualzinna gim mahmah ahih manin, a sawt loin hong ihmu ziau hi.\nA zi nuam takin tawlnga-in a ihmut hithiat sungin a pasal ahih leh zan thapai thohsi thohvaite in petpet ahih manin, a ci a sate bawk gawp hi. Khua vot lua ahih manin, ihmu thei vetlo a, ling kelkel sa-in, a lu puk hiaihiai zel hi. Ama adingin zankim tawlngakh hun pen, a gim pen hun hong suak hi.\nZingsang khua hong vak ciangin a zi-in a lu phongto a, a pasal a ettoh leh a pasal nak gim lua mahmah ta in, hak zong hak zo nawn mello a, ling kelkel sa-a, om a muh ciangin, “U aw, kei nong it nong khualna lian zen si e maw, ka theih loh kal na ngawnin bit takin nong kem a, ka khuavotnate hong lumsak in, thohte in hong peh loh nadingin na ang lum ah kei hong pom in na puan silh lai suahkhia-in kei nong tuun maw, lungdam lua sing e leh,” ci-in aw nem tak tawh hong hopih hi.\nA pasal in zong, “Himah hi kong it ka zi aw, nang pen na melhoih laitak leh na nopsak hun sung bek adingin kong teenpih hi lo a, na haksat hun leh na guallelh ni-in zong hong huh/panpih ding leh hong thuakpih dingin kong teel na hi hi,” ci-in hong dawngkik hi.\nA zom, ngak lai……\nNgaihsutna lungsim kiukhat pan,\nPrevious: Judson’ Sangmang nasepzia etkikna ~ Suang Khen Pau\nNext: Nu Dim’ Nikhat Hunzat : Women’s Day 2012 Special\nGathuk tawh kihuan an nete cidam thahat mahmah ~ Dr. Sian Za Kham\nMalaysia Airport Terminal sungah Passenger lobuang lutsak nawnloding\nKawlgam galhang te sihna leh Kawlgam suahtakna\nLondon khuasung aom vanzuakna khat meikanggawp leuleu\nSen kumthak Bible Camp Canaan ah


url: =SPEAKING IN TONGUES ~ MUC\nBy Pr Thang Siangh\nKamtuampau tawh kisai pen kum-10 gualpawl a kazak ahi hi. A thunuam mahmah Pa.Tun Za Thang hong piangthak hi. Luseigam leh Hualngo singtaang lam azinna pan-a hong ngah ahi hi. Ama pen Limsaang dinmun ahi hi. Lim, cih ciangin, lungnuam, cihna hi-a, saang, cih ciangin, ngah cihna hi. Lungnopna ngah acihna ahi hi. Tuhunin lungnopna ngah a, lamlam, kawivak tampi a om hangin, tuahunin eilakah, amah bek phial om ahihmanin, mihai, ci-in khaukhihin kikolhbulh hi. Hualngogam vapai leh sa nagawh uh, saliang-saphei hong puasak uh hi. Vanpau tawh lasa a, vanpau tawh thugen hi. "En di fai en di bek, bek, bek, Amen sola lalala"acihpen ko naupang ten cimphawngin kimawlna-in kazang uh-a, la-in kasa theizel uh hi.\nKhanlawhna hong tun ciangin, ahoihtawh ahoihlo tawh hong om hi. Christian genloh lawkite sepngam loh ding a khelnono om hi. Christian genloh mihing gamtat ding-a kilawmlo thu tuamtuam hong piang hi. Amaute in, Khasiangtho ompihna ci uh hi. Eikiang hong tunma kum-80 lai khawngin Tahan, Khampat, Zomun khuate-ah khuangpi saatin, sanggam Luseite na paatngiingei khin uh hi.\nKhanlawhna hangin khantohna tampi ingah mahbangin, kisiatna zong tampi hong kibehlap hi. Pianthakna gah tuamtuam om a, tuni-in kamtuam-pau thu i kikum ding hi.\nPenticost Ni-in Khasiangtho Kibua\n" Tua laitakin, huihpi nung bangin, thakhatin, huging hehu vantung panin hong pai a, amaute kikhopna innsung khempeuh hong dim hi. Tua laitak mahin leii bangin a kaa' zezua meikuang kikhenin, amaute tungah hong kilang a, mikhempeuh tungah hong khawl hi. Amaute khempeuh Khasiangtho tawh kidim uh a,Khasiangtho in thuhilh theihna a piak bangmahin, kam tuamtuamte tawh pau-in thu a hilh uh hi."Acts 2:2-4.\nPastor-pa in nupikhat tuiphum hi. Tuisung pan a lu adawktoh phetin, kamtuam tawh hong pau hi. Tuinawl a tun ciangin, a puanlaihlo liangin kipumkhuk hi. A ang leh a taw-a zahmawh khempeuh kilok ziahziah hi. Mipi in naklo-in en uh hi. Tuhunin Singtaanggam munkhempeuh tua bang kek mahin kamtuampau tawh kidim hi. Singphung gamdaina munah amahguak pau hi. Mipi lakah kuamah tawh kikumlo-in pau uh hi. Kamttuam pau pen Khasiangtho tuiphumna takpi hiam? Tua bektawh Khasiangtho ompihna kilang thei ding hiam? Laisiangtho in kamtuam pau acihtawh a kibang diam? Lungdamnathu aadingin metna om hiam?\nLeitung minamte pau\n" Penticost pawini hong tun ciangin, amaute lungsim pumkhatin munkhatah omkhawm uh hi." Acts 2: 1.\nPenticost pawi siim dingin, leitung muntuamtuam aa kithaangtheh Israel minamte hong kikaikhawm uh hi. Amau omna gamte pau bangbangin pau uh hi. Hebrews pau mangngilh khin uh hi. Gam-16 pan ahi hi. Leitungah Lungdamnathu taangkona a dongkholh pen pau kibanglo hi a, Khasiangtho in tua kidalna kulhpi lian mahmah hong hepkhiatsak ahi hi.\nKhasiangtho huih gingsesu-in hong tuaksuk hi. Mimal khempeuh tungah meikuang bangin hong khawl hi. Pau khempeuh amau paubangin za khin uh hi. Nungzuite thugen a ngai khempeuh in, amau kam bangciatin zalel uh hi. Khat leh khat a kiho ciangin, amau kamciatin pau a, amau kammahin adangte pau zong za lel hi. Mawhna hang a kikhenkham leitung minamte Jesu sungah namkhat suak ding uh hi.\n" Tua lai-ah vannuai munkhempeuh pan a hong pai, Jews thu-um tampi Jerusalem khua sungah om uh hi. Tua huging a zak ciangin mipite hong kikhawm uh a, lungmang uh hi. Bang hang hiam cihleh, thu kigen khempeuh amau kamciatin a za uh hi..." Acts 2:5-8.\nPenticost pawi a Khasiangtho piak kamtuampau pen tuhun aate tawh kibanglo hi. Penticost ni-a kipau pen leitung minam tuamtuamte pau hizaw hi. Jesu in Christ(Messiah) hi ci-a teti pang uh ahi hi. Hih kamtuam-pau pen Lungdamnathu puaksawn nang a kipia ahi hi. Agen thute teltakin saang thei uh hi. Zeisu in Pasian tapa takpi hi, ci-in teti pang uh hi. " Tua ciangin amaute in, Zeisu in Messiah-Christ hi, ci-in lawptakin saang uh a, tua ni-in mi tulthum hong kibehlap hi." Acts 2:4.\nGentiles minamte zong kipia\nKamtuam pauna pen minamkim tungah Lungdamna a tunkimna ding ngimna tawh kipia Pasian Khasiangtho nasepna ahi hi. " Note pai unla,minam khempeuh thu vahilh un. Pa min, Tapa min, Khasiangtho min tawh tuiphum un." Matt 28:19. Zeisu in Christ(messiah) hi a, eite hong tankhia khinzo hi. Messiah hong paikhin hi, cih thu taangko uh hi.\nGentile-mi ahi Cornilius innah pai dingin Khasiangtho in Peter sawl hi. Peter in Aramaic kamtawh gen a, Roman galkap maangpa innkuante in, amau kam tawh naza uh hi. Galkap mangpa inn sungah Gentile mi bangzah cih genlo napi, mipi kikhawm hamtang hiding hi. A innsunga kikhawm khempeuh kamtuam tawh kiho uh hi. Pasian min phat uh hi.\n" Peter in, hih thu a gen laitakin, tua thu a zakhempeuh tungah Khasiangtho hong kumsuk hi. Peter tawh hong tonkhawm vun ki-aat thu-um mite in lamdang a sa uh hi. Bang hang hiam cihleh Gentile mite zong Khasiangtho kipia hi. Tua ciangin, Peter in, " Eite mah bangin Khasiangtho a ngah mite tuiphumna dingin a khaktan thei kua om hiam?"Acts 10:44-46.\n" Thugen dingin ka kipat ciangin, a kipatcil lai-in eite khempeuh tungah a piang banglianin, amaute tungah Khasiangtho hong kibuasuk hi." Acts 11:15.\nPaul in kamtuam pau zatkhialna telgen.\n" Paul in a khut amaute tungah a ngak ciangin, Khasiangtho amaute tungah hong om a, amaute kamtuamtuam tawh pau-in hilhkholhna a gen uh hi."Acts 19:6. Paul tawh a omkhawm thu-umte kamtuam pau uh hi. Hilhkholhna gen uh hi, ci hi. Bangthu tawh kisai gen hiam, ci-in kithei hi. Mite theihloh kamtuam-pau pen Paul in, man kei cinuam hi.\n" Note khempeuh sangin kamtuam tampau zaw kahihmanin Topa tungah kalungdam hi."1Corinthians 14:18. Paul pen Gentile mite lakah thuhilh ahihmanin minam tampi pau thei hi. Tua ahih ciangin note khempeuh sangin kamtuam tam pau zaw ingh' aci ahi hi.\n1Corinthians 14: 6-9. sungah a khiatna omlo, amal kitello, thu kigenkhat peuhpeuh khalam kilamtoh nading man neilo hi, ci ahi hi. Teltakin sim in.\n" Kamtuam tawh thuhilh a, thungen a omleh kamphen sak hen. Kamtuam tawh thu kanget hangin lungsim bek hi a, kuama theihpih hilo hi." vs 13-14. " Biakinn sungah kamtuam tawh maltulsawm kapau sangin , miteltheih malnga tawh thuhilh leng pha zaw hi." vs 19.\n" Mikhat peuh kamtuam tawh thugen a omleh, minih ahi a, thum ahi zongin kamphen guang hen." vs27-28. Kamtuam pau pen minamdang khatpau gen ahi hi. Ama thupuak pen a mawkna asuahloh nadingin kamphen guang hen aci ahi hi.\nPenticost a kibua Khasiangtho piak kamtuam-pau pen a zate teltheih kammal a kipau ahi hi. A genthute teltakin thei uh a, mitampi tui kiphum uh hi. Kuama theihloh kamtuam-pau pen Khasiangtho pan hong kipan lo hi. Paul in, Biakinn sungah daitakin omzaw hen ci hi.


url: =Kenya gam Garissa University kikaapna Updates April 2,2015 :: ZOMI DAILY\nposted on 3 April 2015 at 11:30 am Lomkholna: Khawmpau, News, World\nKenya gam Garissa University ah April 2,2015 ni in al-Shabab mi ngongtat mi 4 in Sangnaupang teng bankap uh a, nikhat thapaai Palik gaalkaap tetawh University huangsung ah akikaap tuahkhit uhciang al-Shabab thautawi mingongtat 4 te Kenya Palik leh Gaalkaap ten kaplum zon ngawngaw ta uhhi.\nHih kikaapna sung ah Sangnaupang 147 in anuntaakna beilawh uha, mi 5 liamma tawh gim mahmah in adang 60 vaal te in liamna neu ngah uhhi. Hih sangkaap ding a ageelpipa peen Mohamed Kuno kicipa hi a amah peen migilo asepma in hih khuapi mah a om Islamic School khat ah sang Siapi seem in 2007 kum pan khawl in minthak tawh migilo makaai aseem ahihi.\nHih Garissa University ah sangnaupang 815 pha a Laivuan ding a kithawi litlit laaitak uh zong ahihi. Hih migilo asi mi 4 te in asihma un Sangnaupang te Muslim teng khah in Christian teng kathat mangding uh ci in gen uhhi. Acih zahkhat mah un asi atamzaw Pasian bia vive ahihi. BBC/ Thang Khawm Pau ZOMi/ Bowling Green , Kentucky, USA\nPrevious: Kenya gam College thau kikapna hangin mi 70 sikhin\nNext: Lee Kuan Yew: Singapore phuanpa ~ Hau Za Cin\nMalaysia, Segambut vengsung ah Operasi lutin gamdangmi 80 kimankhia\n2 veina kasuahtaak’ Oprasi ~ Lengtong Pauno\nSungai Buloh – Kajang MRT meileng lampithak Ready dektakta\nUSA, Texas pan Pu Thual Thang (Lalta khua) in hongnusia


url: =.: Sufi Haraki :.: September 2011\nPosted by Khaujah Rubiyah Ngah at Tuesday, September 27, 2011 2 comments:\nPosted by Khaujah Rubiyah Ngah at Sunday, September 25, 2011 No comments:\nPosted by Khaujah Rubiyah Ngah at Tuesday, September 20, 2011 No comments:\nPosted by Khaujah Rubiyah Ngah at Saturday, September 10, 2011 No comments:


url: =Kikhelna le Maban nei theology kibat loh deuhna :: ZOMI DAILY\nposted on 21 April 2020 at 3:37 pm Lomkholna: Biakna, News, SuanghDal\n“Christian biakna pen hun zui-a kikhelkhel biakna hi lo hi. Hun zui-a kikhelkhel biakna a hih leh biakna maan lo hi ding hi. Christian thu zuihna ah hun zui-a kikhelna ziapi khat om hi ci-a ngaihsutna sungah khem thuak kha kei in. Kikhel khel cih bang hi lo hi. Banghang hiam cih leh thumaan maan sa thu dik sa khat pen maan lo kik dik lo kik cih bang om ngei lo hi.\nJesuh Khrih in zanni tuni a tawntungin kibang ngit nget hi.”\n1. Progressive cihteh a khangkhang, a kibehlap lap, a kikhel khel cihna hi. Christian te in khantohna le kikhelna a kinial hi loin thumaan bulpi upna le zuihna (doctrine and practice) tawh kisai ah ih khelkhel ding ih khankhan ding ih behlap lap theih ding thu om lo hi. Khantohna le kikhelna maan pen a kip a kho a kikhel themthum lo, beh laplap a kul lo thumaan bulpi tungah kinga hi cih lam hizaw hi.\n2. “Kikhelna” le “maban nei” cih kammal kibang lo hi. Kikhelna pen “change” kici a, maban nei pen “process” kici hi. Gentehna, aktui, akno, akpi hih pen aktui pan akno ah kikhel (ပြောင်းလဲ) hi loin, aktui pan akno akpi ah a khantoh loh a phatmawhna maban (ဖြစ်စဉ်) ih muh sak theih ding a kisam hizaw hi. Kikhel cihteh akno pen aktui tawh kisai nawn lo banga ngaih sutna hi. Maban nei cihteh tua akno pen tua aktui tektek pen mah pan hong keuh hi a, tua akpi pen tua akno tektek pan hong piang toto, maban kizom khantohna hi cih thu ahi hi. Change (ပြောင်းလဲခြင်း) le Process (ဖြစ်စဉ်) a khiatna, a deihna a kibat loh lam i kan tel theih ding thupi hi.\n3. A kikhel ngei lo tua Lungdamna thukip hilhna tawh mawhnei mite amau ngeina lui le daan le ciin te pan hong kikhel-a a kikhel ngei lo Lai Siangtho thupom (doctrine) le upna (faith) ah hong pianthak ding uh a kisapna pen mihingte’ daan, ciin, zuih le ngeina tuamtuamte tawh kituak-a Lai Siangtho theology i khelkhel sawm sangin a kisam zaw thu ahi hi. Khel phei gawp theology baih-a a kikhelkik sak theology pen hamsa hi.\n4. A kikhel khel theology thuhilh Sya maan lote in leitung thupiangte zui in a upsa uh a zuih sa uh thu pen “tuhun teh, tuhun teh” cici mawkin tua tawh thu kawngpi khelkhel sawm mawh uh hi. Kheelna maan a om mah bangin kikhelna maan lo thuhilhna tam mahmah ta hi.\n5. Tulaitak-a leitung thupiang Covid=19 hanga mi kinai om lua lo ding (social distancing) bang ngeina pi khat hong suak ding, tua tungtawn-a ih theology sut zia i khel hong kul toto ding cih lam-a muh ding hi loin, thu umlo mite tawh na kigamla om un, ci-a Lai Siangtho ii hong hilh pen mah kikhel loin hong tang tungtung ahihna lam ah muh theihna-a i neih ding kul zaw hi cih thu…ih taksa ading natna neite tawh kigamla om (social distancing) a kul leh ih kha ading natna hong piangsak thei leitung vaite tawh bangzah ta-in kigamlat om ding kisam zawkan lai hi lo hiam ci-a Lai Siangtho hong hilhna thute (the old truth, the old doctrine) mah hong kisam kikkik ahihna thu muh lawhna a ih neih ding Topa in kisam sa hi.\n✓Ih LST thu up zia, i Christian thupom zia maan lote pen Lai Siangtho phatak-a simna le kantelna tawh kipuahpha-a kikhelkikna pen kikhelna maan hi-a, tuhun adinga ci-a LST theology khelkhel theih hi lo hi.\n✓Christian biakna pen kikhelna hi loin kipna hi zaw a, a kilaihlaih theology hi loin maban nei theology hi zaw hi.\n✓Christianity is not about change it is about the same yesterday, today and forever matter. It is not about progressive theology but processing theology. Evan. Suangh Dal\nPrevious: Zomi COVID-19 Response Committee pan mabanding zaksakna\nNext: Zomi COVID-19 Response: Makaipipa Report\nSangsia pipa ~ Philip Khaipu\nZAM Thupuak :: 02 Jun 2019 (Pilvang kawmin kidawm ni)\nCiapteh huai kasak Catholic Pawlpi thu


url: =Khawtüi | Radio Veritas Asia\nMi om nak ah mi khaw m'dek mi m'htei va ah mong.\nIndonisia ghun khaw ung ka kyong kai ci gui ah k'hmo k'tho gui (The Indonesian Catholic Student Union (PMKRI)) no ng'shui-yei nak (a Catholic Millennial Summit) bik khai gui ciah pyein ci gui.\nKhaw tui khaw k'aa ah mong.\nMi om nak ah khaw m'dek a ng'ling lo pi hti ah (global warming) phäh ah khaw tui khaw k'aa shet-kat ng'tong hlat hlak neh, a cun ah khaw tui khaw k'aa a ng'thong hlat (climate change) no lei-get (infectious/natural disasters) gui hlo kang hlak ca...\nShing ghüng k'pyo gui geit go ci gui.\nIndia ghuin khaw ung om ca Catohlic a htin-taw ng'bum ung ah pa-hta k'chang gui no "sapling planting drive program" ciah shing ghüng k'pyo gui geit go vai ah täng pang neh bi loh ci gui ah kyak ci.\nkhaw tui kaw k'aa ah a mong.\nIndia ghuin khaw, Mizoram khaw ung om ca Phuaibuang pigo lah Hnahlan pigo ung khaw a k'nui ah a aa ah päh ah k'chang gui ah a mi k'pyu im gui di dam ci ciah pyein ci gui ah ah kyak ci.\nApril k'cha (22) k'hngüp cuh (Mohter Earth Day) ciah mi om nak ah khaw m'dek ah k'hngüp ci neh (UN) United Nations General Assembly ng'bum no kum (2009) ung tün neh k'hngüp a khät ah kyak ci.\nApril k'cha (21) k'hngüp cuh World Creativity and Innovation Day ah kyak ci.\nTuh ngoi April k'cha a m'ku-lei-ät (21) k'hngüp cuh Workd Creativity and Innovation Day ci neh a mi pyin ah mi om nak ah kyaw m'dek lah mi bi loh, tung mang gui a k'thai ah bi loh pyan tham vai ah k'hngüp ciah a mi khät ah kyak ci.\nKhaw chi no a m'di m'dap gui.\nM'tung k'cho khaw, Mindat mang-go ung kyong-khui (100) phlän ci ng'bum neh a mi om nak ah (camp) cuh yan-hta k'hngüp yah ung khaw chi lok ci no a m'di-m'dap yop ah kyak ci.\nMarch k'cha (23) k'hngüp cuh (World Meteorological Day) ah kyak ci.\nTuh ngoi March k'cha a m'ku-lei-k'thum (23) hngüp cuh (World Meteorological Day) ciah khaw tui, khaw k'aa, khaw chi (mo-lei-wa-htah) ah k'hngüp ci neh United Nations ng'bum no k'hngüp a khät ah kyak ci.\nTuh-ngoi March k'cha a k'thum k'hngüp (3) cuh United Nations (UN) ng'bum no World Wildlife Day (WWD) ci nehpyein ah khaw m'dek pum ung om ca (wild animals and plants) a hngu-k'ghüng gui ni, shing ghüng go-pai gui m'htei-m'hta...\nKhawm'dek m'htei vai ah mong.\nShing-ghüng m'tai geit go neh khaw m'dek k'pei-ng'leng m'htei neh bi loh nak (pastoral ecopedagogy) cuh Indonisia ghuin khaw, Flores khaw ung om ca (St.Francis of Assisi parish) bawiphaya (Father Wilibrodus Andreas Bisa, OFM) no khong-bang neh...


url: =Khang thak te atuh Sizang Kam/Lai Project – Sizang Burmese Mission Church\nHome > Projects > Khang thak te atuh Sizang Kam/Lai Project\nNew generation, khang thak, ih tuu ih taa te a tuh Sizang Kam:\nIh tuu ih ta te ih ei ma Sizang kam leh Sizang lai a mak ngil ngawl na tu dei na in SBMC Church School Curriculum pan ki pan Sizang Lai ki zangh aa, Church School Sya-Syama te in zongh eima kam taw ma in na sia tak in Pathian thu hong hil sak hi.\nSBMC Church School pan bek hi ngawl in khal sang khaa sim in Sizang Lai sin na ki nei ngiat hi. Hun tam pi tak le tha le ngal bo in Volunteer hong seam khia khat sim tung zong ah pawlpi taang in lung dam ih ko hi.\nMai lam sang ah Sizang kam leh Sizang lai bek hi ngawl in Kawl kam sin na te zongh a hun zui in ki vawt tato tu hi.\nKawl ngam vai gam ih om zong ih om na mun leh mual tek ah Pathian ih hong piak sa kam leh pau, lai leh ih ngei na hoi te hong khang pheang tu ih tuu ih taa te tung ah ih nguan tu hi. Han lung ciam tek tawng.\nSBMC EventsView more